**ASOCIATIA CULTURALA PRO LATINA**

**Athena**

**Revista de istorie si religie antica**

**Anul I Nr. 2 aprilie 2012**

**Revista on-line**

**CUPRINS :**

**Natura omului în viziunea religiei antice**

**Elemente de cosmogonie : Cele patru elemente**

**Misterele religiei antice : Căile de comunicare cu zeii**

**Povestioare cu talc : Ceres sau pilda ecologiei**

**Introducere in religia antica greco-romana : Demiurgul**

**Theogonia : Nasterea Junonei ( Herei )**

**Dosarele secrete ale istoriei : Distrugerea păgânismului**

**Rugaciuni despre zei : 002 . Rugaciune a lui Apollo :**

**Ab urbe condita : Romulus**

**Faptele zeilor : Apollo şi uciderea şarpelui Pithon**

**Revista Athena este o revista de cultura, istorie si civilizatie antica**

**Toate drepturile sunt rezervate**

**Gheorghe Razvan Gabriel – presedinte Asociatia Pro Latina**

**Asociatia culturala Pro Latina**

**Tel : 0766 710 996**

**E-MAIL :** [**prolatina@gmail.com**](mailto:prolatina@gmail.com)

**Blog : zeiisuntbuni.blogspot.com**

**Revista on-line**

**Natura omului în viziunea religiei antice :**

**Omul reprezintă creaţia zeilor. Referindu-se la apariţia omului, Fulgentius ne spune că bărbatul a fost făcut de Prometeu: „Omul a apărut de la Prometheu care se mai numea prometeu ceea ce în limba latină înseamnă providenţa zeilor. Pentru că de la zei a primit providenţa şi de la Minerva a moştenit omul înţelepciunea şi divinitatea care sălăşuieşte în suflet.“ Femeia numită şi Pandora a fost creată de zeul Vulcan: „Prometeu fiul lui Japet a creat din lut primul om. După aceea Vulcan, la porunca lui Jupiter, din lut a făcut-o pe femeie, căreia Minerva i-a dat suflet, iar ceilalţi zei i-au dat daruri şi pe ea au numit-o Pandora“. Astfel zeii au creat oamenii: titanul Prometheu pe bărbat, iar zeul Vulcan pe femeie, iar Minerva le-a dat suflet.**

**Despre natura omului Cicero în „Despre natura zeilor“ spune: „Este singura fiinţă gânditoare şi singura fiinţă care are ştiinţă despre zei.“ De asemenea acelaşi Cicero spune: „Numai acesta din toate celelalte animale are raţiune şi înţelepciune. Acest animal plin de înţelepciune, memorie, gânduri bune, pe care-l numim om, a fost generat de către supremul Zeu.“**

**Despre natura omului, anticii credeau că el este format din inteligenţă, suflet şi trup.**

**Astfel Salustius spune: „Inteligenţa este o putere succesivă esenţei care precede sufletul. Sufletul este ceea ce face să se distingă sufletele animate de cele neanimate. Sufletele sunt de două feluri: raţionale şi nemuritoare care derivă de la zeii primari, iraţionale şi mortale care derivă de la zeii secundari.**

**Sufletul iraţional este viaţa senzitivă şi imaginară. Urmăreşte afecţiunile trupului.**

**Sufletul raţional este viaţa care guvernează senzaţiile şi imaginaţia; se referă la raţiune.**

**Dacă tipurile de virtute se prevalează pe sufletul iraţional, viciul cedează, cunoaşte zeii. Dispreţuieşte lucrurile umane. Se serveşte de trup ca de un instrument. Nu şade în el.“**

**De asemenea structura sufletului este guvernată de virtute şi de viciu. „Sufletul iraţional, intrând în trupurile umane creează agresivitate şi dorinţă. Sufletul raţional îi conferă omului trei lucruri: raţiune, agresivitate şi dorinţă. Virtutea sufletului, în complexitatea sa este dreptatea. Virtutea sufletului este nedreptatea.“**

**De asemenea, Salustius împărţea roadele lumii în trei părţi, unele având conotaţii pozitive altele negative. Astfel el a imaginat următoarea schemă:**

|  |  |  |  |
| --- | --- | --- | --- |
|  |  | **+** | **-** |
| **Raţiunea** | **Înţelepciunea** | **A discerne ce este bun** | **Prostia** |
| **Agresivitatea** | **Curajul** | **A dispreţui pericolele aparente** | **Mişelia** |
| **Dorinţa** | **Moderaţia** | **A nu urma aparenţele plăcerii** | **Ne-stăpânirea** |

**De asemenea, fiinţa umană era la intersecţia a două forţe diametral opuse: zeii, exponenţii binelui absolut şi daimonii răi.**

**Zeii păzeau inima omului de rău, înfrumuseţau omul; daimonii răi torturau oamenii răi, netemători de zei. Ei amplificau păcatele oamenilor.**

**Astfel avem o dualitate:**

**- Zeii nemuritori „seminţele zeilor sunt puţine, însă minunate, frumoase şi bune: virtutea, cumpătarea şi credinţa.“**

**- Daimonii răi ale căror seminţe sunt: „adulterele, omorurile, lovirile de părinţi, sacrilegii, impietăţi, strangulări şi toate celelalte lucruri.“**

**Aceste două forţe influenţau gândirea umană.**

**Omul avea două opţiuni:**

**1) Să meargă în Câmpiile Elizee sau Câmpiile Fericiţilor dacă era bun şi respecta voinţa zeilor, morala şi etica. Acolo era întotdeauna bine, pace, fericire. Acolo mergeau eroii şi oamenii buni, pioşi, toleranţi, făcători de bine. Unii dintre oameni erau zeificaţi. Alţii erau mântuiţi. Ei se uneau cu zeii în sufletele lor, iar după moarte erau purificaţi de zeii purificatori deoarece zeul fiind bine absolut, nu putea să fiinţeze alături de rău.**

**2) Să meargă în Tartar sau Infern unde era chinuit veşnic.**

**Ca structură omul era fiinţă nemuritoare. La moartea lui, Zeul Tanathos venea şi îi lua umbra (sufletul). Zeul Mercur o conducea în Infern sau Tartar, unde era judecată. Acolo umbra primea verdictul să meargă în Infern sau în Câmpiile Elizee.**

**Elemente de cosmogonie :**

**Cele patru elemente**

**Anticii erau adepţii elementului primordial care stă la originea vieţii. Acestea erau elemente care se găseau în natură, în esenţa ei. Pentru antici sufletul era alcătuit din îngemănarea a patru elemente primordiale: aer, apă, foc şi pământ.**

**Referindu-se la cele patru elemente ale naturii, Ampelius, în cartea sa, Memoriales, spune: “lumea este universul lucrurilor, în care toate sunt şi nimic nu poate să coexiste în afara ei, acea lume pe care grecii o numesc Cosmos. Elementele lumii sunt patru: focul din care s-a născut cerul, apa din care s-au născut mările şi Oceanul, aerul din care s-au născut vânturile şi furtunile şi pământul care a dat forma lumii…“**

**Aceste elemente erau în perfectă armonie.**

**Ovidiu, referindu-se la cele patru elemente ne spune în opera sa, Fastele, următoarele:**

**“Aerul ăst străveziu, ca şi celelalte trei corpuri, / Foc şi apă, pământ toate gramadă erau./ Dar cum această adunare de firi osebite se sparse / şi fiece element trasu-s-a-n locul său nou, / Flacăra-n sus s-a-ndreptat, iar aerul sta dedesuptu-i, / Apa, precum şi pământ s-au aşezat la mijloc.“**

**Aceste patru elemente erau coordinate de zei după cum urmează: focul era atributul lui Jupiter care guverna cerul; aerul era atributul Junonei, care în limba greaca mai era denumită şi Era (aer); apa intra în atribuţiile lui Neptun; pământul intra în atribuţiile lui Pluton împreună cu soţia lui Proserpina.**

**Cele patru elemente erau prezente şi în sufletul şi corpul uman, constituind ectoplasma din care erau făcute acestea.**

**În Corpus Hermeticum se spune următoarele: “este unirea şi amestecarea celor patru elemente din care emană un abur ce invăluie sufletul, pătrunde în trup şi le transmite amândorura propria sa natură. Dacă în alcătuirea unui trup domină focul, atunci sufletul primeşte un exces de căldură, care îl face mai energic şi mai aprins, iar trupul devine mai insufleţit şi mai activ. Dacă domină aerul, trupul şi sufletul făpturii devin instabile, rătăcitoare şi neliniştite. Predominanţa apei face ca sufletul să fie îngăduitor, afabil, prietenos, sociabil şi uşor de modelat, fiindcă apa se uneşte şi se amestecă cu toate celelalte lucruri.**

**Dacă elementul pământ este dominant, sufletul este obtuz, deoarece trupului îi lipseşte subtilitatea şi nici nu-şi poate croi drum prin densitatea trupului său. “**

**De asemenea tot în Corpus Hermeticum se spune despre suflet următoarele:**

**“fiindcă sufletul este învelit într-un trup aerian în care se află elemente de pământ, de apă, de aer şi de foc. “**

**Despre animale se spune că:**

**1. Fiarele sălbatice - au o predominanţă a apei şi a pământului cu adaos suficient de aer şi foarte puţin foc.**

**2. Târâtoarele - au apă şi pământ în cantităţi egale.**

**3. Păsările - au predominant aerul şi focul.**

**4. Peştii - multă apă.**

**Despre filozofi se spune că ei credeau într-un element primordial care a stat la baza vieţii.**

**- Pentru apă: Thales**

**- Pentru aer: Anaximenes**

**- Pentru foc: Heraclit**

**Întrebări:**

**Capitolul 2 - Cele patru elemente:**

**1. Care sunt cele patru elemente?**

**2. Care zei guvernează cele patru elemente?**

**3. Cum este sufletul guvernat de aer? Dar de apă? De foc? De pământ?**

**4. Ce elemente intră în componenţa târâtoarelor? Dar al păsărilor? Dar al fiarelor sălbatice? Dar al peştilor?**

**Reţineţi:**

**1. Cele patru elemente sunt: apă, aer, foc şi pământ.**

**2. Jupiter guvernează focul, Junona aerul, Neptun apa şi Pluton pământul.**

**3. Sufletul este o chintesenţă a acestor patru elemente.**

**4. Păsările sunt guvernate de aer şi foc, fiarele sălbatice de apă şi pământ, târâtoarele de apă şi pământ iar peştii de apă.**

**Misterele religiei antice :**

**Căile de comunicare cu zeii**

**Religia antică departe de a fi o religie imorală, idolatră şi politeistă era o religie revelată în sensul că prin practicarea ei, zeii se revelau adepţilor lor. Astăzi religia antică Greco-romană are trei componente :**

**1) una faptică (praxisul) care înseamnă cunoaşterea vechii religii**

**2) una de faţadă – care a fost distorsionată de mii şi mii de şarlatani**

**3) una agnostică – care ţine de lumea subtilă a supra-naturalului**

**1) Lumea faptică – praxisul – s-a redus la achiziţionarea de cunoştinţe mitologice: cine erau zeii, cum au venit ei pe lume, care au fost faptele zeilor etc. Aceasta se reduce la ai prezenta pe zei ca personaje fictive de poveste. Autorii scrierilor de mitologie nu cred în ei şi nici nu-I prezintă ca fiind reali. Este nivelul de tip 1.**

**2) Pseudo-religia antică – distorsionată**

**Reminiscenţe ale religiei antice s-au păstrat în practicile clarvăzătorilor, dar s-a pervertit sensul. Ceea ce în procesiunile Pithiei însemnă previziunile făcute de zeul Apolo, în spectacolele mediumurilor înseamnă un pact macabru cu spirite neevoluate, mincinoase şi de multe ori maligne.**

**3) Lumea agnostică – sau lumea subtilă a zeilor – reprezintă partea nevăzută a credinţei antice şi constă şi din căile de comunicare cu zeii şi din cunoaşterea locuinţei zeilor, naturii şi puterii acestora. Tot legat de lumea agnostică este trăirea adevăraţilor preoţi ai zeilor care vorbesc despre zei, cred în zei şi îndeplinesc ritualurile stabilite de lege. Ea a fost părăsita în timp şi pervertită.**

**Dar care erau căile de comunicare cu zeii? Conform cărţilor antice căile de comunicare cu zeii stabilite de vechii preoţi au fost:**

**a) Calea onirică sau a viselor**

**În Iliada cântul I versetul 60 se spune că visele vin de la Zeus. Era un dar pe care zeii şi mesagerii acestora îl făceau celui drept. Ea consta în apariţia zeului sau zeiţei în vis şi constituia oferirea de informaţii celor contactaţi astfel cu privire la voinţa zeilor. Se pare că această cale există şi astăzi. În această carte vom analiza şi vise trimise de zei credincioşilor lor în zilele noastre. Astfel se spune, conform scrierilor antice, că o fetiţă a visat-o pe zeiţa Victoria care i s-a plâns în vis că templul ei este într-o stare jalnică şi necesită reparaţii. Senatul a audiat mărturia fetitei şi a dispus alocarea unor fonduri pentru repararea acelui templu.**

**Macrobius, în Saturnaliile, ne povesteşte că unui om i-a apărut noaptea în vis Zeus care l-a pus să meargă la senat şi să spună ca nu este voie să se maltrateze sclavii.**

**Visele puteau avea şi un caracter profetic arătând ce urma să se întâmple. De exemplu cei care înnoptau în sanctuarul lui Asclepios visau remediul pentru bolile lor. Zeul le apărea şi preoţilor în vis (asclepiazi) şi le dădea remediul pentru cei bolnavi.**

**Visele demonstrează că zeii sunt vii, reali şi cunosc viitorul. Mulţi oameni visează şi azi zei precum Zeus, Hera sau Demetra. Pot visa şi temple.Dar despre vise vom mai vorbi. Zeii se manifestă şi prin vise.**

**b) Calea prorociei, a oracolelor şi a mediumurilor**

**Se ştie că lumea antică era înţesată de oracole unde preoţii interpretau voinţa zeilor. Acest tip de comunicare cu zeii se practica la oracolul din Delphi unde Pithia, insuflată de zeul Apolo, oferea răspunsuri oamenilor. Pe oracolul din Delphi era scris: “Nosce te ipsum“ – “cunoaşte-te pe tine însuţi”. Se spune că chiar zeul Apolo venea la rugăminţile Pithiei şi îi insufla ce răspunsuri să dea oamenilor. În zilele noastre mediumii devin curele de transmisie pentru spirite neevoluate, mincinoase şi maligne. Oamenii nu mai au curajul să-l invoce direct pe Apollo care să trimită duhul lui peste ei.**

**c) Calea apariţiei sau materializării zeilor**

**Era calea de comunicare a zeilor cea mai directă şi mai înaltă. Zeii luau înfăţişare omenească ascunzându-şi puterea şi strălucirea. Zeii erau inundaţi de lumină sau energie divină. Când Zeus i-a apărut Semelei, cu înfăţişarea sa reală, el a ars-o fără să vrea. Despre apariţia zeilor se menţionează în poveştile despre Philemon şi Baucis sau despre Arahne. Se spune că zeii aveau puterea să dispară sau să se urce la cer. În 1940 zeiţa Demetra a apărut la Eleusis sub formă de bătrânică. Un scriitor Adventist spunea că zeii la care se închinaprietenul său apăreau într-o rază de lumină care te orbea prin strălucirea ei.**

**d) Calea semnelor divine**

**Semnele anunţau:**

**- O victorie**

**- O catastrofă**

**Obsequens în opera sa Minunile ne spune că atunci când Hanibal i-a pus pe fugă pe romani din cer a plouat cu sânge şi sclavii s-au revoltat. La Roma exista şi un colegiu care interpreta voinţa divină după semnele din cer. Toate aceste semen erau prezentate în textile Sybillei. Într-un text sacru se spune: “cât de des le-a poruncit Senatul decemvirilor să consulte cărţile Sibillei. De exemplu: când au fost văzuţi doi sori sau când au apărut trei luni şi s-au observat flăcări pe cer…”**

**e) Ghicirea în măruntaie de animale**

**Practica vine de la etrusci şi ea are originea în adunarea oamenilor la Mecona.**

**În Roma şi în Imperiul Roman se ghicea viitorul în măruntaie de pasăre, bovine sau taurine. Organul animalului în care se ghicea viitorul era ficatul. Se spune că preoţii antici au prevăzut sfârşitul lui Iulian dar acesta nu i-a ascultat. Înaintea oricărui eveniment se ghicea viitorul în măruntaie de pasăre. Taina se numea taina luării haruspiciilor. Un preot celebru în taina haruspiciilor a fost Tages. Cicero a scris chiar o lucrare intitulată despre haruspicii. Ultima dată când s-au consultat haruspiciile la Roma a fost în anul 423 ca urmare a unui asediu al barbarilor. A fost nevoie de acordul Papei.**

**f) Rugăciuni adresate zeilor**

**Rugăciunea a fost una dintre cele mai importante căi de comunicare cu zeii. Oamenii intrau în temple şi adresau rugăciuni zeilor. Rugăciunile nu mergeau în van, erau auzite şi îndeplinite de zei, ne spune Ovidiu. Condiţia esenţială era ca omul să fie bun, evlavios şi curat la suflet. În rugăciune omul se curăţa de rău şi intra în comuniune cu zeii. Astfel zeiţa Afrodita îi dă viaţă statui pictorului Pygmalion la rugăminţile acestuia.**

**g) Calea jertfelor şi a libaţiilor**

**Jertfele şi libaţiile reprezentau sufletul rugăciunii aşa cum spunea Sallustius. Prin ele zeul îndeplinea cererea. Lucian de Samosata declara despre zei următoarele: “Să ni se dea tainul! Unde e nectarul? Unde e ambrozia? Cerem jertfe pentru toată lumea!“**

**Zeii aveau parte de jertfe bogate. Era o cale de a comunica cu zeii dar mai ales de a primi favoruri de la zei. Se spune că atunci când carnea de jertfă era pusă pe foc fumul era mirosit de zei care trimiteau spiritele în sufletele oamenilor care consumau carnea. Dar omul trebuia să fie bun pentru că jertfele şi libaţiile să fie plăcute zeilor. Altfel preotul spunea să părăseşti templul fiindcă eşti impur şi păcătos.**

**h) Duhul zeilor (Bonus Genius)**

**Una dintre cele mai controversate mijloace de comunicare cu zeii era umplerea credinciosului cu duhul zeilor sau Bonus Genius. Acesta venea de la cei preaînalţi şi sălăşluia în inima credincioşilor învăţându-i căile zeilor şi apărându-i pe oameni de rele. Seneca spunea: “În orice om de bine sălăşluieşte un zeu. Un suflet măreţ şi sfânt, trimis de sus vieţuieşte împreună cu noi.”**

**În Corpus Hermeticum se specifica: “comuniunea zeilor cu oamenii şi a oamenilor cu zeii. Acesta este Bonus Genius.” Tot în operele antice se specifica şi că: “Conştiinţa Divinităţii coboară chiar şi în făptura omenească.”**

**Bonus Genius îi spunea omului ce să facă şi interpreta voinţa zeilor.**

1. **Prin mesagerii divini – daimonii**

**O altă cale de comunicare cu zeii Platon o numea prin intermediul daimonilor. În Banchetul el afirmă : “Un daimon mare, Socrate, căci este şi daimonul o fiinţă între zeu şi muritor.**

**- Cu ce putere?**

**- De a tălmăci şi împărtăşi zeilor cele ce vin de la oameni şi oamenilor ceea ce vine de la zei. Am numit: rugăciuni şi jertfe din partea oamenilor, porunci şi răsplată pentru jertfe, din partea zeilor. Pe lângă aceasta daimonul, fiind la mijloc între cele două lumi, umple golul; aşa că universul se uneşte cu sine însuşi într-un tot. De la daimon purcede toată ştiinţa viitorului, de la arta preoţilor cu privire la jertfe, la iniţieri, la descântece, la toată prorocia. Zeul n-are amestec cu omul, ci toată împărtăşirea se face prin aceştia, numai prin daimoni vorbesc oamenilor, fie în stare de veghe, fie în somn.”**

**Daimonii sunt suflete ale oamenilor buni care au dobândit nemurirea. Epinomide declară : “Daimonii, o specie aeriană care ocupă locul al treilea, cel de mijloc şi servesc drept mijlocitori oamenilor.” În vis daimonii pot apărea şi sub formă de pisici. Acestea erau principalele căi de comunicare a oamenilor cu zeii. Sallustius spunea că :**

* **Miturile relevă existenţa zeilor**
* **Miturile sunt adevărate**

**Cert este că acum căile de comunicare cu zeii au fost părăsite sau deformate de persoane răuvoitoare, arogante şi malefice. Ei vor putere, faimă, bogăţie. Nu cunoaştere. Dar despre căile de comunicare cu zeii vom mai vorbi. Credeţi în zei. Merită. Urmaţi doar căile înalte de comunicare cu zeii stabilite de preoţii vechi. Cercetaţi visele. Cercetaţi spiritele. Fiţi preoţi ai zeilor. Nu uitaţi :**

* **Latura faptică reprezintă nivelul 1**
* **Latura agnostică reprezintă nivelul 2**

**Feriţi-vă de calea de faţadă. Fiţi agnostici. Stăruiţi în rugăciune. Îndepliniţi ritualurile stabilite de legea veche. Faceţi milostenie. Veţi fi protejaţi de zei.**

**Povestioare cu talc :**

**Ceres sau pilda ecologiei**

**Religia anticã era o religie a respectului şi a dragostei pentru naturã. În broşura 3 am vãzut cã fiinţe mitologice aveau grijã de naturã şi se revelau celor buni rãsplãtindu-i pentru faptele lor. Nimfele locuiau în vãile munţilor, driadele locuiau în pãduri iar daimonii pe pãmânt. Toate aceste fiinţe aveau grijã de naturã.**

**Anticii credeau aşadar cã fiecare element al naturii poate sã fie personificat şi umanizat. De exemplu pe Columna lui Traian este înfãţişat Zeul Dunãrii – Danubius – sub forma unui moş cu barbã argintie care asistã fericit la trecerea armatei romane peste fluviu în drumul lor spre cucerirea Daciei.**

**Pânã şi râurile şi fluviile erau prezentate ca oceanide sau fiicele oceanului. Ele erau personificate în zâne, nimfe ale apelor ca nereide şi naiade.**

**Pãdurile erau populate de fiinţe sacre care pãstrau copacii verzi şi sãnãtoşi chiar şi iarna. Ele erau: driade sau hamadriade şi se închinau zeiţelor Demetra, zeiţa holdelor sau Dianei, zeiţa vânãtorii.**

**Pentru antici a nu avea grijã de naturã constituia o crimã foarte mare. Ei tãiau doar copacii bolnavi care nu mai aveau viaţã în ei şi în care nu mai trãia nici o vietate.**

**Pentru a insufla tinerilor respect pentru naturã anticii au narat fapte în care zeii au pedepsit pe cei care îşi bãteau joc de ea, fie de Demetra, zeiţã a agriculturii care îi omora pe cei care tãiau în neştire copacii ei şi o nesocoteau, fie de Diana care fãcea acelaşi lucru cu cei care omorau fãrã discernãmânt fiarele pãdurii.**

**Înainte de a prezenta povestea lui Erisichthon sã analizãm ce pedepse aveau cei care nesocoteau pãdurea şi apele.**

**Se spune cã un grup de ţãrani au distrus fãrã discernãmânt fiarele pãdurii. Diana a trimis o cãprioarã aprigã sã distrugã recoltele acelor oameni rãi.**

**Alţii erau preschimbaţi în diverse animale pentru nesocotirea zeilor şi a naturii.**

**Celsus spunea cã un daimon veghea la lucrurile din naturã:**

**„Dacã se abţin de la a sta la masa daimonilor, le admir inteligenţa care i-a fãcut sã priceapã cã trãiesc cu adevãrat la masa daimonilor, cãci pâinea pe care o mãnâncã, vinul pe care-l beau, fructele pe care le gustã, apa din care se adapã, aerul pe care-l respirã toate sunt în grija unui anumit daimon.”**

**Povestea lui Erysichthon şi a Demetrei este tocmai un astfel de exemplu în care un rege hain încalcã legile ancestrale ale naturii şi este pedepsit de zeiþã foarte groaznic: sã moarã de foame!**

**Ovidiu ne spune cã într-o tarã îndepãrtatã exista un rege hain pe nume Erisichthon, rege care dispreţuia legile divine şi zeii cãci nu le aducea nici un fel de jertfe. El tãia arborii Demetrei în neştire.**

**Într-o pãdure aflatã în regatul sãu se afla un stejar uriaş care nu putea sã fie mãsurat de doi oameni şi care avea o coroanã foarte bogatã. În ramurile lui se jucau driade, nimfe ale pãdurii dragi zeiţei Demetra.**

**Erisichthon strânse o ceatã de nelegiuiţi şi puse gând rãu copacului drag zeiţei Demetra zicând: „nu numai drag de ar fi zeiţei, ci însãşi zeiţa, oricum, el are s-atingã cu coama-nfrunzitã pãmântul.”**

**Zicând aceste cuvinte pline de urã a ridicat securea şi a lovit stejarul. Ovidiu ne spune cã atunci s-a auzit un geamãt şi din copac a curs sânge.**

**Cei care erau cu regele au fugit speriaţi, dar suveranul hain a continuat sã loveascã cu securea copacul.**

**Înainte de a cãdea la pãmânt, Ovidiu ne spune cã din copac s-a auzit o voce care fi zis aceste vorbe: „în stejarul acesta eu sunt, o nimfã, iubitã de Ceres; pe marginea morţii eu îţi prezic cã a faptei tale pedeapsã-i aproape. Mor mângâiatã la gândul acesta.”**

**Îngrozite celelalte driade s-au dus la Demetra şi i-au spus faptele hainului Erisichton. Aceasta a hotãrât ca tiranul sã moarã de foame. A trimis o nimfã tocmai în Sciţia la cumplita foame sã-i cearã sã strecoare sucul ei otrãvitor în gâtul tiranului rege.**

**Cum arãta Foamea? Ovidiu o descrie astfel: fiinţã cu buze vinete, uscate, dinþi mâncaţi de ruginã, galbenã în obraji, slabã, cu pielea uscatã şi oasele încovoiate având ochii în fundul capului. În ţara ei nu exista nimic de mâncare.**

**Aceastã creaturã îngrozitoare a pãrãsit în miez de noapte þinutul ei şi a poposit la regele tiran. L-a cu aripile negre şi i-a turnat pe gât otrava când dormea. Ce spune Ovidiu cã s-a întâmplat?**

**„Erisichton cere sã-i vinã tot ce pãmântul rodeşte, ce dã vãzduhul şi marea. Vede marea-ncãrcatã şi tot se vaitã de foame. Tot cere bucate şi tot ce-ar ajunge unei cetãţi, ba unui popor nu-i ajunge.”**

**Ovidiu ne spune cã pofta lui se adânceşte. Era un hãu fãrã fund. Fiicã-sa îl ajutã preschimbându-se în animale şi vânzându-se pe mâncare dar totul este în zadar.**

**Cum se terminã totul?**

**Ovidiu ne spune cã tiranul începe sã-şi sfâşie propriul trup.**

**Şi a pierit nebunul.**

**Astfel pedepseau zeii pe cei care neglijau natura. Anticii respectau natura şi o îngrijeau. Ei au fost pionierii ecologiei! De ce? Pentru cã anticii credeau cã existã viaţã în fiecare element al naturii. Natura lua chip. Nimfele îngrijeau natura şi vorbeau oamenilor,**

**Cei care nu erau atenţi cu natura erau pedepsiţi de zei. Iatã o lege a anticilor care ar fi bine sã fie respectatã de noi acum când omul face atât de mult rãu naturii prin poluare, defrişãri, ucideri de animale şi multe altele.**

**Sã respectãm natura ca un bun al nostru al tuturor.**

**Introducere in religia antica greco-romana :**

**Demiurgul**

**Partea intai**

**Demiurgul este Supremul Zeu, cel care a creat lumea, zeii şi pe oameni din esenţa Lui eternă şi le-a rânduit fiecărora un loc bine stabilit în Univers. În capitolul precedent am văzut ca Demiurgul a făurit sufletele şi corpurile din substanţa Sa eternă care este numită protoplasmă. Pentru Platon Demiurgul este inteligenţa cosmică activă. Stoicii (Zenon) i-au acordat înţelesul de forţă creatoare. La gnostici găsim un Demiurg cu valoare de principiu creator iniţial care produce materia. Demiurgul este orice constructor divin al lumii, dar uneori şi Zeul Mesianic sau chiar Zeul Civilizator. Pornind de la aceasta idee s-ar putea spune şi despre Prometeu ca ar avea calităţi demiurgice pentru că a creat omul (pe bărbatul Epimeteu).**

**Demiurgul este considerat la toate popoarele ca fiind fiinţa divină care este la originea vieţii şi care i-a creat pe toţi ceilalţi zei, apoi a creat pământul, oamenii şi animalele. În antichitate Demiurgul era considerat Supremul Zeu, izvor de bunătate şi lumina care a instituit legile divine. El este creator, legiutor şi apărător. Se spune că Raza Zeului (a Demiurgului) protejează oamenii insuflaţi de El de orice rău, soartă, zeu sau spirit bun sau rău. El reprezintă lumina divină. Iată ce spune Platon despre Demiurg:**

**“Dumnezeu al dumnezeilor al cărui Demiurg sunt eu, părinte al faptelor, să nu poată fi dezlegat. Dar a vrea să dezlegi de rău, este un lucru bun şi potrivit. De aceea, de vreme ce v-aţi născut şi în întregime nu sunteţi de nedezlegat (nemuritori). Căci nu vă veţi topi şi nu veţi întâmpina soroacele prin voinţa mea, având o legătură mai puternică şi mai stăpânitoare, pe aceea cu care, atunci când v-aţi născut, eraţi legaţi de ele. Acum ceea ce grăiesc eu către voi, arătându-vă, pricepeţi bine: sunt încă trei neamuri nemuritoare, care sunt fără de naştere, dacă acestea nu s-ar fi făcut, cerul ar fi fost nedesăvârşit, căci toate neamurile din el nu vor avea viaţă. Acestea care au fost create de mine şi s-au făcut părtaşe de trăire, se pot egala şi fi asemenea cu zeii. Acum, ca ele să fie nemuritoare şi universul acesta să fie cu adevărat un întreg, voi întoarceţi-vă potrivit cu firea sau creaţia vieţuitoarelor, imitând creaţia făcută de mine cu privire la facerea voastră. Şi cât despre aceia, cărora li se cuvine să fie numiţi nemuritori, eu începând voi permite ca aşa zisa divinitate să cârmuiască peste aceia care vor să urmeze totdeauna dreptatea şi pe voi. Cât despre voi, ţesând împreună ceea ce este muritor cu ceea ce e nemuritor, voi împliniţi şi reprezentaţi vieţuitoare şi fiinţe create (născute) şi primind hrana veţi creşte şi iarăşi primiţi voi sfârşiturile (veţi avea parte de sfârşit).**

**Tot Platon spune că lumea a fost creată de Demiurg şi ea este sub providenţa Lui.**

**“Dacă după raţiunea cea potrivită trebuie să spunem ca această lume este o vieţuitoare înzestrată cu suflet şi raţiune, atunci cu adevărat a fost făcuta prin pronia (purtarea de grija) a lui Dumnezeu.“**

**Aşadar Demiurgul a creat lumea şi zeii, omul şi vieţuitoarele. Despre acest fapt stă scris şi în Corpus Hermeticum:**

**“Domnul, Creatorul formelor nemuritoare după ce a împlinit lucrarea, nu a mai făcut nimic altceva. Odată lăsate să-şi poarte singure de grijă şi unite între ele, aceste forme eterne se mişcă fără a mai avea nevoie de ceva sau dacă într-adevar ele îşi sunt necesare uneia alteia, ele nu au nevoie de nici un impuls străin, deoarece sunt nemuritoare. Astfel trebuie să fie, natura creaţiilor Zeului Suprem. Însă făuritorul nostru (imediat) are un trup, el ne-a zămislit, zămisleşte fără încetare şi va continua să zămislească trupuri disolubile şi pieritoare, căci nu se cuvine să-l imite pe propriul său creator şi mai mult, nici nu poate să o facă. Căci cel dintâi şi-a făurit creaţiile din propria Lui esenţă primordială şi nematerială; cel de al doilea ne-a făurit pe noi din ceea ce este material şi deja făcut. De unde rezultă în mod natural că formele cereşti născute din esenţa nematerială sunt nepieritoare, pe când trupurile noastre, fiind constituite din materie trupească, sunt, în consecinţă, slabe în sine şi au nevoie de ajutor din afară.“**

**Demiurgul este Supremul Zeu, creator al zeilor sau al formelor nemuritoare. Natura Lui este nemuritoare şi veşnică. El nu are trup material, ci doar energie divină sau suflet. El a creat pe zei dăruindu-le viaţă prin insuflarea acestei energii divine. Zeii au creat apoi omul. Zeul Suprem este atotputernic, omnistient şi veşnic. El poate însufleţi omul.**

**Întrebări 3:**

**1. Cine a creat lumea şi zeii?**

**2. Ce titan demiurgic a creat bărbatul, pe Epimeteu?**

**3. Câte neamuri de fiinţe nemuritoare mai există pe lume?**

**4. Din ce a creat Demiurgul lumea?**

**Reţineţi:**

**1. Demiurgul a creat lumea din esenţa sa nemateriala şi veşnică.**

**2. Un erou demiurgic a fost titanul Prometeu care l-a creat pe Epimeteu.**

**3. Ceea ce este creat din esenţa Demiurgului este nemuritor, iar ceea ce este creat din materie este muritor.**

**4. Sufletul omului este creat din esenţa Demiurgului şi este nemuritor.**

**Demiurgul**

**Partea a doua**

**Despre Demiurg am vorbit în broşura a treia intitulatã Ierarhia divinã. Atunci am vãzut cã el a creat lumea şi pe zei din substanţa sa unicã şi eternã.**

**Tot Demiurgul le-a trasat hotare zeilor şi le-a spus ce sã facã şi, mai ales, cãrui principiu sã se închine: acela de Bine Absolut şi Imuabil.**

**În rândurile care urmeazã vom analiza problema Demiurgului din douã texte antice: Cãtre sine (meditaţiile) lui Marc Aurelius şi Timaios de Platon.**

**Mai întâi sã vedem care era pãrerea filozofului împãrat Marc Aureliu despre Demiurg sau Supremul zeu.**

**„Toate se împletesc unele cu altele, sfântã este înlãnţuirea lor şi aproape niciunul nu este strãin sau independent faţã de celãlalt. Cãci toate sunt rânduite împreunã şi desãvârşesc ordinea aceluiaşi univers. Fiindcã, din toate este alcãtuit un singur univers, un singur zeu trãieşte în toate, o substanţã şi o lege unicã – raţiunea comunã tuturor fiinţelor inteligente – şi un singur adevãr, deoarece numai una, fãrã îndoialã, este desãvârşirea celor de origine şi naturã identice, a fiinţelor care participã la aceeaşi raţiune.”**

**Astfel la Marc Aurelius Demiurgul este omniprezent în naturã, fiind prezent în toate şi conducând totul dupã legea sa eternã.**

**Avem urmãtoarea reprezentare:**

**1) Existã un zeu suprem numit Demiurg.**

**2) Acest zeu suprem a creat lumea din substanţa sa unicã şi eternã**

**3) Demiurgul trãieşte în univers fiind prezent în toate**

**4) Demiurgul se supune Binelui Absolut şi Imuabil şi el a creat lumea pe acelaşi principiu.**

**5) Demiurgul a creat zeii şi energiile divine**

**6) Toate se împletesc într-o înlãnţuire divinã şi se supun aceluiaşi principiu.**

**Platon vorbeşte şi el despre Demiurg declarând cã el este bun şi cã a vrut sã creeze totul prin ordine şi bunãtate. Iatã fragmentul:**

**„El era bun, iar în cel bun nu poate apãrea nici o invidie, niciodatã, faţã de nimic. Fiind deci lipsit de invidie, el a vrut ca totul sã fie cât mai asemãnãtor cu sine.”**

**Platon ne spune cã Demiurgul a dorit sã facã universul conform naturii sale bune. Ce a fãcut El?**

**„Demiurgul a zidit universul punând spiritul în suflet şi sufletul în trup, pentru ca ceea ce va fi fãcut sã fie, prin natura sa cât mai frumos şi mai bun.”**

**Cum era oare înainte universul?**

**Era un haos, o dezordine totalã în care fiecare element lupta unul cu celãlalt. Iatã cum descrie Platon universul înainte de intervenţia demiurgului:**

**„Demiurgul a luat tot ce era vizibil, lipsit de repaus şi aflat într-o mişcare discordantã şi haoticã şi l-a condus din dezordine în ordine, considerând cã ordinea este întru totul mai bunã decât dezordinea.”**

**Aici Platon vorbeşte şi de calitãţile oamenilor buni care fac voia Demiurgului şi a zeilor:**

**„Celui mai bun nu-i este şi nici nu i-a fost îngãduit vreodatã decât ceea ce este cel mai frumos.”**

**Sã mai precizãm o idee anticã vehiculatã de Platon: aceea a universului ca o fiinţã vie, unicã, frumoasã având o parte vizibilã şi una invizibilã.**

**Pentru antici pãmântul era o fiinţã vie fiind zeificat cu numele de Gheea sau Mater Tellus.**

**El a fost fãcut din foc şi pãmânt.**

**Iatã lucrarea Demiurgului:**

**„Nãscutul trebuia sã fie corporal şi ca atare vizibil şi tangibil, dar nimic vizibil nu s-ar putea naşte vreodatã fãrã foc şi nimic tangibil fãrã ceva solid, şi nici ceva solid fãrã pãmânt. De aceea Demiurgul, când a început sã alcãtuiascã corpul universului, l-a fãcut din foc şi pãmânt.”**

**Platon afirmã apoi cã totul a fost legat prin proporþie geometricã.**

**A folosit şi celelalte elemente primordiale: apã şi aer.**

**„Demiurgul a alcãtuit universul din tot focul, toatã apa, tot aerul şi tot pãmântul.“**

**Demiurgul a alcãtuit omul punând sufletul în trup. El a creat prin ordine lumea. A creat apoi pãmântul din cele 4 elemente şi l-a fãcut ca un suflet viu. Frumos!**

**Dar Platon spune cã El nu s-a oprit aici: a creat şi zeii din substanţa sa unicã şi eternã.**

**Despre crearea zeilor aţi citit în broşura trei:**

**„Zei ai zeilor, înfãptuirile cãrora eu le sunt demiurg şi tatã, înfiinþate fiind prin mine, sunt indisolubile atâta vreme cât eu nu voiesc altfel.”**

**Demiurgul a creat zeii. El le-a pus 2 condiþii:**

**1) sã fie buni nerenunţând la Principiul Binelui Absolut şi Imuabil,**

**2) sã nu pãrãseascã decât rareori ţinuturile înalte ale eterului pentru a nu se murdãri cu rãutatea oamenilor.**

**Cei care nu respectau aceste principii riscau sã fie „dezlegaţi” adicã distruşi sau trecuţi în nefiinţã.**

**Demiurgul era:**

**- bun**

**- lipsit de invidie**

**El a creat:**

**- universul - zeii - sufletele**

**Cert este sigur:**

**Anticii credeau într-un spirit evoluat care a creat universul şi pe zei, spirit care era prezent permanent în naturã.**

**Acest spirit era eminamente bun, de la el izvorând principiul Binelui Absolut şi Imuabil.**

**Acest spirit de apãrã de rãu: „cei ce sunt iluminaţi astfel sunt puţini la numãr şi geniile îl ocolesc, cãci nici geniile, nici zeii nu au putere în prezenţa unei singure raze a zeului.”**

**Demiurgul era garantul:**

**- binelui**

**- ordinii**

**Întrebãri**

**1. Cine a creat universul din substanţa sa unicã?**

**2. Din ce elemente a creat Demiurgul pãmântul?**

**3. Cãrei legi unice şi sfinte se supune Demiurgul?**

**4. Ce fiinţe supranaturale a creat Demiurgul?**

**5. Prin ce principiu a pus capãt Demiurgul dezordinii şi haosului?**

**Rãspunsuri**

**1. Anticii credeau cã universul a fost creat de Demiurg din substanţa sa unicã şi eternã**

**2. Demiurgul a creat universul din cele 4 elemente: apã, aer, pãmânt şi foc**

**3. Atribuţiile Demiurgului sunt binele şi frumosul, atribute pe care le-a pus şi pe creaţiile sale zeii**

**4. Prin ordine Demiurgul a fãcut universul.**

**Theogonia :**

**Nasterea Junonei ( Herei )**

**Naşterea Herei**

**Junona (Hera) a fost soţia lui Jupiter (Zeus) şi mama zeilor şi a oamenilor.**

**Ea s-a născut din titanida Rheea şi zeul Timpului Cronos (Saturn) şi a fost sora lui Zeus.**

**Despre ea ne cânta Homer în imnurile sale. Să-l ascultăm:**

**“O cânt pe Hera, fata Rheei, cu tronul făurit din aur, / Crăiasă printre zeii veşnici şi frumuseţea cea dintâi, / şi soră, totodată soaţă a lui Zeus cu trăznetul în mână, / Zeiţa ce-n Olimpul falnic din partea tuturor primeşte / Aceeaşi slavă şi cinstire ca Zeus, înveselit de fulger! “**

**Sallustius în opera sa despre zei şi oameni era de părere ca Hera reprezintă zeiţa care animă lumea fiind confundată cu aerul. Junona era stăpâna zeilor şi soţia lui Jupiter. Avea ca atribuţii cerul, simbolul ei erau păunul şi gâştele şi se îngrijea de căsătorie, fiind zeiţa căsătoriei şi a copiilor. Avea templul pe muntele Aventin, fiind venerat ca parte a Triadei Capitoline - Jupiter, Minerva şi Junona. Intruchipă aerul, voinţa şi acţiunea. Era bună şi îndurătoare, dar şi geloasă şi nemiloasă pe fetele cu care o însela Jupiter. Despre ea relatează şi Fulgentius în opera sa Mitologia.**

**“Acesta (Saturn sau Cronos n.n.) a zămislit patru fii: pe Jupiter, pe Junona, pe Neptun şi pe Pluton. Al doilea copil este Junona care moşteneşte aerul, de unde avem în limba greacă denumirea zeiţei de Era (adică aer n.n.). şi cum pe aer trebuie să-l stăpânească masculul, adică pe sora lui Jupiter, de aceea cele două elemente sunt în asociere. De aceea Jupiter ca soţ aerul pe foc îl aprinde.”**

**Aceste două elemente focul şi aerul sunt două elemente superioare celorlalte două: apei şi pământului. Ele, împreună, pun în mişcare pământul, oamenii şi animalele şi le animă cu sufletul său. Dar ce spune Hesiod despre Junona, ca soaţă şi soră a lui Jupiter. Astfel de la Hesiod aflăm ca Rheea i-a născut lui Cronos fii şi fiice, printre care pe Junona. Acesta a înghiţit copilul care a trăit în stomacul său. După alte versiuni în Tartarul cel nemilos de unde a fost eliberată de Zeus. Ea a primit de la Zeus stăpânirea cerului şi a oamenilor, fiind unită cu acesta. Hesiod spune:**

**“Când Rheea s-a supus lui Cronos, i-a dat mlădiţe strălucite: pe Hera cu-ncălţări de aur.”**

**Orfeu îi dedică şi el un imn lui Hera:**

**“Stând în palatul tău albastru, tu, diafană ca văzduhul, / Împărăteasa lumii, Hera, slavită soaţă a lui Zeus / (…) Natura nu cunoaşte viaţă în lipsa ta, sub nici un chip, / Căci eşti de faţă pretutindeni, te amesteci cu cerescul aer! (…).”**

**Astfel din acest imn aflăm că Hera era confundată cu aerul, un element important din elementele primordiale ale naturii. Ea era stăpâna zeilor şi a oamenilor dominând din cer alături de soţul ei, puternicul Zeus.**

**Dar Junona mai are o atribuţie. Conform lui Fulgentius din opera sa Mitologia Junona înseamnă acţiunea, de la cuvântul latin iuvare (a porunci). Fulgentius ne spune că filozofii vedeau viaţa împărţită în trei părţi: prima cuprindea viaţa teoretică (si era atribuită zeiţei înţelepciunii Athena), a doua cea practică şi a acţiunii şi a treia cea voluptuoasă (pusă în slujba zeiţei frumuseţii Afrodita). Junona reprezenta viaţa practică. Ea întruchipează actiunea din om. Fulgentius spune:**

**“Pe Junona presupune acţiunea din viaţă; deoarece Junona se spune că vine de la cuvântul a porunci. De aceea se spune că reprezintă şi regatul prezent; pe care îl studiază viaţa cu bogăţiile sale. (…) ca bogăţiile regatului să fie proxime. Junona a pus ca toate bogăţiile să fie ascunse. Zeiţa a vrut ca bogăţiile să rodească mereu. Pe acestea le-a pus sub paza păunului.”**

**Se spune că astfel a ascuns Junona bogăţiile lumii, ca acestea să fie puse sub paza păunului al cărui frumuseţe a cozii înseamnă bogăţia pământului, roadele sale.**

**Junonei, ca de altfel tuturor zeilor, oamenii îi aduceau jertfe în animale şi grâne. Macrobius ne povesteşte că, atunci când i se jertfea Junonei un animal sacru se spunea: “ Ţie, ţie, mărită Juno, îţi aducem jertfa, închinându-ţi cele sfinte.”**

**Se mai spune că focul (adică Zeus) stăpâneşte aerul (Hera). Vrând să-l detroneze pe Jupiter, Junona a fost legată de acesta de bolta cerească cu lanţuri de aur (simbolizând aici focul).**

**Deci Junona (aerul) stăpânea alături de Jupiter (focul) din înaltul cerului albastru. Ea era frumoasă, geloasă şi răzbunătoare. Era zeiţa căsătoriei şi a familiei. Avea ca semn pământean păunul. Ea întruchipează acţiunea de la cuvântul a porunci şi a acţiona iuvare. Avea un templu pe muntele Aventin.**

**Întrebări - capitolul 3:**

**1. Ce înseamnă Hera (Era) în limba greacă?**

**2. A cui soţie era Hera?**

**3. Ce element întruchipează Hera?**

**4. Care era animalul ei preferat?**

**5. Ce înseamnă cuvântul iuvare?**

**Reţineţi:**

**1. Hera, înseamnă aer şi era soţia lui Zeus (focul).**

**2. Ea are ca animal sacru păunul.**

**3. Hera era zeiţa căsătoriei şi a copiilor.**

**4. Ea întruchipează acţiunea.**

**Dosarele secrete ale istoriei :**

**Distrugerea păgânismului**

**Distrugerea păgânismului a implicat o acţiune bine concertată în timp, folosind mijloace diverse: elaborarea de legi anti-păgâne, incendierea templelor antice, omorârea preoţilor şi a filosofilor. Pregătirea acestei acţiuni s-a făcut pe baza sintagmei tot ceea ce aparţine de altă credinţă decât cea creştină este de la Cel Rău.**

**În Biblie se spune: „Cine nu e cu Mine este împotriva Mea.“ Mergând de la această judecată, toate distrugerile făcute de creştini capătă un sens. Astfel, în opinia lor, a omorî păgâni, a omorî filosofi, a distruge temple şi a incendia biblioteci şi cărţi necreştine era absolut normal!!! Cât fanatism! Câtă ignoranţă?! Sau poate că tocmai pe baza acestora s-a mers pentru a câştiga bătălia cu religiile lumii! Înfricoşează şi vei stăpâni! Creează peste tot psihoza diavolului şi vei putea apoi să foloseşti o masă de manevră îndoctrinată împotriva oricărui templu, oricărei academii de filosofie şi oricărui om.**

**Iată cum era caracterizată filosoafa Ipatia, pe care creştinii au sfâşiat-o în bucăţi: „În acele zile apăru în Alexandria o filosoafă, o păgână pe nume Ipatia, care se dedică complet magiei, astrologiei, muzicii şi înşelă multe persoane cu aceste stratageme satanice.“ (Cronica lui Ioan)**

**Şi care era ştiinţa satanică a Hipatiei: „Comentariul asupra Aritmeticii lui Diofant din Alexandria”, „Conurile lui Apollonius din Perga”. Într-un cuvânt ştiinţa! Dar creştinii înţelegeau prin ştiinţă cele afirmate de Sf. Augustin, care au fost relatate în sub-capitolele precedente. Ştiinţa era susţinută de „instituţii inutile ale oamenilor, instituite de duhuri rele“!!!**

**Dar să o luăm cu începutul...**

**1). Edictele lui Justinian şi Theodosius cel Mare**

**Răspândirea creştinismului s-a făcut prin foc şi sabie. El şi-a început ofensiva imediat după Edictul de la Milano din anul 313 e.n. În anul 314 Conciliul de la Ancirra denunţă cultul zeiţei Artemis (Diana).**

**Prin influenţa lui Constantin „cel Mare“, cel care pentru a-şi păstra tronul şi-a ucis fratele, dar a fost făcut sfânt, creştinismul a pornit o campanie fără precedent împotriva religiei strămoşeşti romane a vechilor zei.**

**Baza legislativă a fost stabilită în Occident în timpul domniei împăraţilor Theodosius cel Mare şi Theodosius I şi apoi a fiului acestuia, numit Theodosius al II-lea, iar în Bizanţ, în cea mai mare măsură, în timpul domniei lui Justinian.**

**Primii doi împăraţi din Occident au domnit de la sfârşitul sec. al IV-lea până la jumătatea sec. al V-lea (450), iar Justinian în sec. al IV-lea.**

**Despre influenţa lui Theodosius I şi a fiului acestuia vorbeşte şi E. Testa în articolul intitulat: „Legislazione contro il pogereismo e cristianizazione dei templi” („Legislaţia împotriva păgânismului şi creştinarea templelor”). El spune: „Theodosius I luă apoi măsuri mai severe: emite nu mai puţin de patru edicte, cel de la Milano, cel de la Aquilia, de la Concordia şi de la Constantinopol, pentru a interzice nu doar în Roma şi în Egipt, ci şi în tot Imperiul, de a se face sacrificii, de a onora cu focuri larii, cu libaţii - genii, de a adora idoli şi de a le ridica altare. Era proscrierea totală a păgânismului.“**

**Dar să vedem care erau legile anti-păgâne date de Theodosius şi de Justinian.**

**Legile lui Theodosius**

**21 decembrie 381 – Codex Theodosianus (16:10-7) „Dacă vreunul săvârşeşte sacrificiile cele vechi în timpul zilei sau în timpul nopţii, sau alte nebunii asemănătoare şi sacrilegii, judecătorii cei nehotărâţi să meargă la lăcaşurile sau templele în care se crede că s-au săvârşit aceste lucruri şi să-i proscrie pe aceştia, pentru ca instituţia noastră dreaptă să fie curată şi să nu fie întinată de cântecele profanatoare.“**

**30 noiembrie 382 – Codex Theodosianus (16:10-8) „Adunările pe care poporul sau comunitatea le dedică frecvent în clădirile de odinioară, în care se poartă statuile care sunt mai degrabă preţioase decât inspiră frica divinităţii, consulii cei cu autoritate să decidă ca niciodată aceste lucruri să nu fie îngăduite a se oficia în faţa oracolelor. Dacă se văd adunări în oraşe de acest fel, experienţa voastră (a consulilor n.n.) dată de investitura cu care este servită autoritatea, astfel, să-ţi spună ca să interzici sacrificiile care se cred a fi făcute cu această ocazie.“**

**24 febr. 391 – Codex Theodosianus (16:10-10) „Nimeni dintre duşmani să nu vă spurce, nici o victimă nevinovată să nu fie jertfită, nimeni să nu meargă la temple, templele să fie cercetate de orice statuie care se bănuieşte a fi făcută de mâna omului, iar pentru aceste lucruri să se aplice sancţiuni din partea divinităţii şi ale oamenilor (...)“**

**16 iun. 391– Codex Theodosianus (16:10) „Nu este voie a se face nici un sacrificiu, nimeni nu are voie să se apropie de temple. Punem legile noastre ca un obstacol la adunările profane care se fac; dacă cineva sacrifică zeilor cei vechi, să nu aibă din partea noastră nici o indulgenţă. Judecătorii care se bucură de puterea şi privilegiile administraţiei să intre în aceste lăcaşuri care se spurcă cu sacrificii şi să le interzică.“**

**8 nov. 392 – Codex Theodosianus (16:10-12 prim.) „Oricine, oricare i-ar fi rangul, sau oricum l-ar fi născut soarta, de condiţie umilă sau bucurându-se de onoruri, în locurile cele mai adânci, în nici un oraş, este interzis a se sacrifica victimele cele nevinovate sau a se arde grăsime larilor, carne geniilor, miresme penaţilor.“**

**7 aug. 395 – Codex Theodosianus (16:10-13 prim.) „Decidem ca nimeni să nu meargă la temple, sau să celebreze sacrificiile cele abominabile, în orice loc sau la orice oră. Aşadar, oricine care de la dogma religiei catolice deviază, decretăm că sunt ori eretici, ori păgâni şi vor fi supuşi rigorilor legilor pe care strămoşii noştri le-au făcut.“**

**7 dec. 396 – Codex Theodosianus (16:10-14) „Privilegiile de care se bucurau sacerdoţii şi hierofanţii să fie tăiate; să fie abolite cu totul, nu gradual, iar această profesie să se ştie că este interzisă prin lege.“**

**29 ian. 399 – Codex Theodosianus (16:10-15) „După cum am interzis sacrificiile, tot aşa vrem ca basoreliefurile să fie folosite în scopuri publice, să smulgem orice operă din mâinile lor, despre care ştim că sunt ilicite.“**

**10 iul. 399 – Codex Theodosianus (16:10-16) „Dacă mai sunt temple la ţară fără scandal sau tumult să fie dărâmate, şi astfel să ne curăţăm de orice superstiţie.“**

**20 aug. 399 – Codex Theodosianus (16:10-18) „Lui Apollodor, proconsul al Africii. Clădirile ilicite să fie distruse. Decretăm: clădirile în care s-au făcut sacrificii să fie distruse.“**

**15 nov. 408 – Codex Theodosianus (16:10-19.1) „Statuile, şi templele sau lăcaşurile de cult care sunt folosite de păgâni, să fie dărâmate.“**

**15 nov. 408 – Codex Theodosianus (16:10-19.2) „Clădirile templelor care sunt fie în oraşe, fie la sate, fie în afara satelor, să fie transferate spre folosinţa publică. Să fie distruse toate templele care se află în posesia noastră.“**

**După cum vedeţi, Theodosianus I şi II au avut „grijă“ de templele antice distrugându-le, omorând preoţii şi interzicând sacrificiile în cinstea zeilor, cu toate că şi astăzi evreii sacrifică lui Dumnezeu miei, oi, tauri, porumbei. Grăsimile jertfite ale acestor animale sunt arse pe altar. Puteţi citi în acest sens Numeri: 29 2, Iosua 8 : 24 din Vechiul Testament.**

**Legile lui Justinian şi ale altor împăraţi**

**Dec 354 – Împăratul Constantin (CJ – 1.11.1) „În orice loc din oraş închidem templele şi interzicem accesul la ele.“ „Vrem să interzicem sacrificiile.“**

**Anul 385 – Împăraţii Eratranus, Valentianus, Theodosius (CJ 1.11.2.) „Nu va fi tolerată nici o îndrăzneală de a se face sacrificii.“**

**Anul 399 - Împăraţii Arcadius, Honorius (CJ - 1.11.3) „Aşa cum interzicem sacrificiile, vrem ca basoreliefurile să folosească la lucruri publice (...)“**

**Sept. 415 – Revenna – Împăraţii Arcadius, Honorius (CJ - 1.11.5. 10) „Conform legilor noastre poruncim ca orice loc antic sacru să fie dărâmat.“**

**Anul 423 - Împăraţii Honorius şi Theodosius (CJ - 1.11.6.1) „Rectorii şi oficialii şi conducătorii provinciilor, cunoscând aceste lucruri, dar care nu le fac şi permit poporului aceste fapte, să fie pedepsiţi.“**

**Împăraţii Valentianus şi Marcianus (CJ - 11.7.1) „Nimeni nu trebuie să venereze lăcaşurile sfinte care au fost odinioară închise, să lipsească din timpul nostru onorurile idolilor, focurile sacre aprinse în locurile profane, jertfirea victimelor, libaţiile şi alte sacrilegii.“**

**Anul 472 - Împăraţii Leo şi Anthemius (CJ - 1.11.8.1) „Oricine care face superstiţiile care sunt interzise ale păgânilor să ştie că a comis o nelegiuire (crimă) publică.“**

**Noiembrie 451 - Împăraţii Valentianus, Marcianus (CJ - 1.11.7.3) „Oricare rector de seamă al provinciei care după ce a fost acuzat pe drept şi după ce a disimulat aceste spurcăciuni, să-i dea judecătorului 50 de libri de aur.“**

**Legile anti-păgâne, au cuprins în nebunia lor, mase întregi de oameni. Tot ceea ce era legat de religia vechilor zei a fost distrus, condamnat şi înfierat. Trebuie să remarc că până şi profesorii care închideau ochii la oficierile de cult „păgân“ erau pasibili de pedepse foarte grele.**

**2). Dărâmarea templelor**

**Templele, lăcaş de rugăciune şi de comuniune cu zeii cei preasfinţi, au fost dărâmate sistematic.**

**Aşa cum am văzut, la 10 iulie 399, Theodosius dă următorul edict: „Dacă mai sunt temple la ţară, fără scandal sau tumult să fie dărâmate şi astfel să ne curăţăm de orice superstiţie.“**

**Templele antice au fost luate cu asalt de preoţi Aceştia credeau că luptă împotriva întunericului şi astfel orice acţiune o vedeau justificată. Ei percepeau pe preoţii hierofani ai zeilor , ca fiind preoţi ai forţelor întunecate, iar jertfele lui Jupiter ca fiind jertfe ale acestor forţe.**

**Am spus că şi evreii făceau jertfe: „Şi David zise către întreaga adunare: «Binecuvântaţi pre Iehova, Dumnezeul nostru!» Şi întreaga adunare binecuvânta pre Iehova, Dumnezeul părinţilor lor, şi se închinară, şi se plecară înaintea lui Iehova şi înaintea regelui, Şi junghiară sacrificiu lui Iehova, şi oferiră a doua zi lui Iehova sacrificiu de ardere, una mie boi, una mie berbeci, una mie miei, cu libaţiunile lor, şi sacrificiu în mulţime pentru întregul Israel. Şi mâncară şi băură înaintea lui Iehova.“ Deci sacrificiile în miei, oi, boi, se practicau de mult, iar Dumnezeul Vechiului Testament le primea. De asemenea libaţiile erau şi ele folosite!**

**Libanius a scris o epistolă intitulată „Pro Templis”. Iată un paragraf: „Cine sunt distrugătorii templelor noastre? Sunt oamenii îmbrăcaţi în negru, care mănâncă mai mult decât elefanţii şi care beau până ce obosesc mâna slujitorilor ce le toarnă vinul printre cântece; acest soi de oameni care ascund dezordinile sub o paloare pe care şi-o provoacă graţie diverselor artificii, da, aceştia sunt, o, împărate, cei care, în dispreţul legii totdeauna în vigoare, se aruncă asupra templelor. Se năpustesc asupra templelor înarmaţi cu lemne, pietre ori fie sau numai cu picioarele şi cu mâinile. Şi, ca şi când ar fi un bun fără stăpân, dărâmă acoperişurile, doboară zidurile, sfarmă idolii, distrug altarele. Preoţilor (antici ai zeilor n.n.) le rămâne alegerea între tăcere şi moarte. Odată sfărâmat primul templu, se grăbesc la al doilea şi la al treilea şi îngrămădesc trofee peste trofee spre batjocura legii. Chiar şi în oraşe îndrăznesc aceasta.“ („Pro templis” 11, 32)**

**Astfel râuri preoţii s-au năpustit asupra templelor zeilor şi le-au distrus.**

**Sibbron în cartea „Istoria declinului şi a prăbuşirii Imperiului Roman” descrie o astfel de expediţie organizată de un episcop pe nume Marcellus:**

**„În Siria, «divinul şi perfectul Marcellus», cum este poreclit de Teodoret, un episcop mânat de arderea apostolică, a hotărât să facă una cu pământul fastuoase temple din dieceza Apomeea. Atacul său a fost zădărnicit de iscusinţa şi soliditatea cu care fusese construit templul lui Jupiter. De-a lungul celor patru laturi, înaltul acoperiş era susţinut de cincisprezece coloane masive, având o circumferinţă de şaisprezece picioare, iar marile blocuri ce le alcătuiau erau bine sudate cu plumb şi fier. Împotriva lor a fost încercată zadarnic puterea celor mai ascuţite scule. A fost necesar să se submineze fundaţiile coloanelor, care au căzut de îndată ce proptelele provizorii de lemn au fost mistuite de foc. Îmbătat de această victorie, Marcellus a pornit personal în campanie împotriva puterilor întunericului. Un grup numeros de soldaţi şi gladiatori înaintau sub stindardul episcopal şi Marcellus atacă pe rând satele şi templele rurale din dioceza Apomeea. Oriunde se bănuia că populaţia va opune rezistenţă sau vor trebui să înfrunte primejdii, campionul credinţei, care fiind şchiop, nu putea nici să lupte, nici să fugă, se aşeza la o distanţă convenabilă. El a fost surprins de un grup de ţărani ajunşi la capătul răbdării; iar sinodul provinciei a declarat fără şovăire că sfântul Marcellus (un sfânt care dă foc la temple, omoară!? n.n.) îşi jertfise viaţa pentru cauza lui Dumnezeu.”**

**Dumnezeu nu are de-a face cu aceşti criminali chinuiţi de vedeniile şi halucinaţiile necuratului, care acuză şi omoară pe toată lumea. Ce are în comun bunătatea şi blândeţea lui Dumnezeu cu nebunia acestor monştri, care sub masca religiozităţii omoară oameni!!**

**În anul 391 vine rândul Serapeumului din Alexandria să fie ras de pe faţa pământului de creştinii fanatici.**

**În continuare voi prezenta o cronologie succintă a distrugerii templelor romane şi greceşti, făcută de masele de creştini. Cronologia este întocmită după informaţiile din cartea „Demolarea templelor” scrisă de Vlassis Rassias, carte apărută la Atena, Grecia în 1994.**

1. **Anul 326 - Împăratul Constantin, ca urmare a instrucţiunilor mamei sale Elena, distruge templul zeului Asclepios în Aigeai, în Cilicia şi multe temple ale zeiţei Afrodita din Ierusalim, Aphaca, Mambre, Phoenice şi Baalbeck.**
2. **Anul 335 - Împăratul Constantin devastează multe temple păgâne din Asia Mică şi Palestina şi ordonă execuţia prin crucificare a „practicanţilor magiei şi ghicitorilor”.**
3. **Anul 354 - Un nou edict ordonă închiderea tuturor templelor Păgâne. Multe din ele sunt profanate şi transformate în bordeluri şi case de jocuri. Un alt edict a lui Constantius ordonă distrugerea Templelor păgâne şi omorârea adoratorilor idolilor. Primele fabrici de ciment sunt construite pe lângă Templele Păgâne închise. Cea mai mare parte din arhitectura sacră a Gentililor este redusă în pulbere.**
4. **Anul 375 - Templul zeului Asclepios din Epideur, Grecia, e închis de creştini.**
5. **Anul 380 - Preoţii creştini conduc masele înnebunite împotriva templului Zeiţei Demetra din Elusis şi încearcă să-i linşeze pe Hierofanţii Nestorius şi Priskus.**
6. **Anul 381 - Templul zeiţei Afrodita, din Constantinopol e transformat în bordel, şi Templul Soarelui şi a lui Artemis într-un grajd.**
7. **Anul 384 - Împăratul Theodosius ordonă prefectului pretorian Materrius să coopereze cu episcopii locali şi să distrugă Templele Gentililor din Grecia de Nord şi Asia Mică.**
8. **Anii 385-388 - Maternus Cynegius, a fost încurajat de fanatismul soţiei sale şi de episcopul Marcellus (declarat sfânt de Biserica creştină), care cu bandele sale a devastat şi distrus sute de temple greceşti, sanctuare şi altare. Printre altele au dstrus Templul Apomeea, templul lui Apollo din Dydina şi toate templele din Palmyra.**
9. **Anul 391 - În Alexandria, Egipt, gentili, conduşi de filosoful Olympius, se răzvrătesc şi, după câteva ciocniri pe stradă, se închid în templul fortificat al Zeului Seraphis. După un violent asediu, creştinii cuceresc edificiul, îl distrug, ard faimoasa Bibliotecă şi profanează imaginile de cult.**
10. **Anul 397 - Împăratul Flavius Arcadius ordonă ca toate Templele încă în picioare să fie demolate.**
11. **Anul 398 - Porfir, episcop din Gaza demolează aproape toate templele păgâne din oraş (cu excepţia a 9 care rămân active).**
12. **Anul 400 - Episcopul Nicetas distruge oracolul zeului Dionisos în Vessi.**
13. **Anul 401- Mulţimile creştine din Cartagina linşează gentili şi distrug Templele şi statuile zeilor.**
14. **Anul 405 - Ioan Crisostomul îşi trimite monahii săi îmbrăcaţi în negru, să distrugă cu bastoane de fier statuile zeilor din oraşele din Palestina.**
15. **Anul 406 - Ioan Crisostomul (câţi „sfinţi“ asasini sunt în biserica creştină! n.n.), adună fonduri de la creştine bogate, pentru a susţine demolarea templelor greceşti. În Efes ordonă distrugerea faimosului templu al zeiţei Artemis. La Salemina, în Cipru, „sfântul” creştin Ephiphonius şi Eutychius continuă persecutarea gentililor şi distrugerea totală a templelor şi Sanctuarelor.**
16. **Anul 429 - Templul Zeiţei Atena (Parthenon) din Acropola Atenei este devalizat.**
17. **Anii 440-450 - Creştinii devalizează toate mormintele şi toate altarele şi templele din Atena, Olympia şi alte oraşe.**
18. **Anul 450 - Toate templele Afroditei (din oraşul Afrodita) sunt demolate şi toate bibliotecile ei arse. Oraşul e redenumit Stravropolis (Oraşul Crucii).**
19. **Anul 580 - Inchizitorii atacă un Templu secret al lui Zeus din Antiochia.**

**3) Omorârea preoţilor**

**Toate aceste măsuri au fost urmate de omorârea fără discernământ a preoţilor antici. Tot în cartea „Demolarea Templelor”, scrisă de Vlassis Rassios, se consemnează şi aceste lucruri.**

1. **Anul 324 - Creştinii devastează oracolul Zeului Apollo şi torturează până la moarte pe sacerdoţii păgâni.**
2. **Anul 341 - Împăratul Flavius Constantius persecută pe „toţi ghicitorii şi grecii”. Mulţi gentili sunt închişi sau omorâţi.**
3. **Anul 353 - Constantius, cu un edict, ordonă pedeapsa cu moartea pentru toate tipurile de adoraţie săvârşite prin sacrificii şi idoli.**
4. **Anul 354 - Sunt omorâţi sacerdoţi păgâni.**
5. **Anul 359 - În Skytopolis, Lina, biserica creştină organizează primul câmp de tortură şi exterminarea pentru gentilii arestaţi din tot Imperiul.**
6. **Anul 372 - Împăratul Valentius ordonă guvernatorului Asiei Mici să omoare pe toţi Helenicii.**
7. **Anii 385-388 - Mii de inocenţi gentili din tot Imperiul suferă martirajul în câmpul morţii din Skythopolis.**
8. **Anul 392 - Theodosius într-un edict proclamă: „cei care nu se vor supune părintelui Epifenius nu au dreptul să trăiască pe această insulă“.**
9. **Anul 395 - Încurajaţi de monahii creştini, barbarii devastează şi ard multe oraşe (Dion, Delphi, Megara, Corint, Pheneos, Argus, Nemes, Sycosaura, Sparta, Olympia ecc.), măcelăresc şi iau sclavi numeroşi greci şi ard templele. Printre altele arde Sanctuarul din Eleusis şi ard de vii toţi sacerdoţii păgâni (inclusiv Hierofantul Mithras Hilarius).**
10. **Anul 396 - Pe 7 decembrie, un nou edict al împăratului Arcadius ordonă ca păgânii să fie judecaţi pentru înaltă trădare. Sunt închişi puţinii rămaşi sacerdoţi păgâni şi Hierofanţii.**
11. **Anul 408 - Augustin (făcut sfânt de creştini) masacrează sute de păgâni la Calema, în Algeria deoarece protestau.**
12. **Anul 409 - Încă o dată un edict ordonă ca Astrologia şi toate metodele de divinaţie să fie pedepsite cu moartea.**
13. **Anul 415 - În Alexandria, în Egipt, o mulţime creştină, împinsă de episcopul Chiril, atacă la puţine zile după paştele iudeo-creştin şi o taie în bucăţi pe faimoasa filosoafă Hypatia. Pe 30 august, au loc noi persecuţii împotriva sacerdoţilor păgâni din Africa de Nord, care sunt crucificaţi sau arşi de vii.**
14. **Anul 429 - Păgânii din Atena sunt persecutaţi.**
15. **Anii 457-491 - Ultimii credincioşi a lui Zeus din Savronius, Cipru, sunt exterminaţi.**
16. **Anii 482-488 - Cea mai mare parte din gentilii din Asia Mică sunt exterminaţi ca urmare a unei revolte împotriva împăratului şi bisericii catolice.**
17. **Anul 486 - Mulţi sacerdoţi păgâni în clandestinitate sunt descoperiţi, arestaţi, umiliţi, ridiculizaţi, torturaţi şi omorâţi la Alexandria, Egipt.**
18. **Anul 515 - Botezul devine obligatoriu pentru cei care se declară creştini. Împăratul Anastasius din Constantinopol ordonă masacrarea gentililor din oraşul Zoara, Arabia şi demolarea templului local al zeului Theondrites.**
19. **Anul 528 - Împăratul Justinian scoate în afara legii alternativa Jocurilor Olimpice din Antiohia. El ordonă executarea (prin foc, crucificare, sfâşiere de bestii sălbatice sau fiare înroşite) a tuturor celor care practică „vrăjitoria, divinaţia, magia sau idolatria”.**
20. **Anul 546 - Sute de gentili sunt omorâţi la Constantinopol de inchizitorul Ionnus Asiocus.**
21. **Anul 562 - Arestări în masă, batjocoriri, torturi, execuţii ale gentililor greci din Atena, Antiochia, Palmira şi Constantinopol.**
22. **Anii 578-582 - Creştinii torturează şi crucifică gentilii greci în tot Imperiul de Orient şi extermină ultimii gentili din Heliopolis (Baalbeck).**
23. **Anul 580 - Inchizitorii creştini atacă un Templu secret al lui Zeus în Anhiohia. Sacerdoţii păgâni se sinucid, dar restul gentililor sunt arestaţi. Toţi prizonierii, din ordinul guvernatorului Anatolius, sunt torturaţi şi trimişi la Constantinopol pentru a fi închişi. Condamnaţi la moarte, au fost daţi hrană la lei. Pentru că animalele nu vroiau să se atingă de ei, gentilii au fost crucificaţi. Cadavrele lor au fost purtate pe stradă de masele de creştini şi lăsate neîngropate în ţărână.**

**Despre aceste atrocităţi vorbeşte şi Michel Clivenat în cartea sa „Creştinii şi puterea”. În capitolul 29, intitulat „Constantin şi Imperiul Creştin” el scrie: „Este din ce în ce mai dificil să nu fii creştin: filosoful neoplatonician Sopratos este executat în anul 331, cărţile lui Platon şi Porfir arse, se trece la inventarierea templelor «păgâne», sunt devalizate, iar multe dintre ele sunt distruse.“**

**4). Transformarea bazilicilor în „biserici creştine“**

**Multe temple antice au fost retransformate în biserici creştine. Părintele prof. dr. Ene Branişte scrie despre aceste fapte în cartea „Liturgica Generală”: „Unele din aceste clădiri, care erau de regulă destul de încăpătoare, ca şi templele păgâne părăsite, au fost dăruite de împăratul Constantin cel Mare creştinilor care, în urma unor mici modificări şi amenajări le-au transformat în locaşuri de cult.**

**Transformarea bazilicilor publice (păgâne) în lăcaşuri creştine de cult, a fost uşoară şi simplă: tribuna magistraţilor (oratorilor) din fundul absidei a devenit catedra, sau jilţul episcopului care prezida adunările de cult, iar în jurul lui au fost aşezate în semicerc scaunele preoţilor coliturghisitori, formând syntronul sau prezbiteriul. În mijlocul spaţiului delimitat de absida semicirculară s-a aşezat altarul pe care se săvârşea Sfânta Jertfă şi care consta fie dintr-o masă, fie din sarcofagul cu oseminte de martir sau chiar mormântul martiric, care servea ca altar de jertfă. Deasupra lui se ridica uneori un acoperământ boltit sau baldachin, deschis şi sprijinit pe patru coloane.“**

**Toate modificările templelor relevă modul în care creştinii au folosit aceste clădiri în scopul propovăduirii religiei lor. Trebuie să mai spunem că cei care transformau aceste temple, erau îndemnaţi să stropească templul cu agheasmă, să arunce statuile zeilor şi să dea jos basoreliefurile antice, pentru a izgoni prezenţa zeilor.**

**E. Testa în „Legislaţia împotriva păgânismului” scrie: „Sub Teodosius al II-lea, se vorbeşte despre păgânism ca despre un regim deja apus. Cu legea din 14 noiembrie 435, împăratul comandă ca, dacă ar mai exista vreun templu rural nedistrus, trebuie să fie transformat în biserică creştină sub pedeapsa cu moartea pentru cei care se opuneau: «Toate locurile sacre, capele, temple, dacă mai e vreunul integru, din ordinul magistraţilor, poruncim ca să fie golit şi purificat, pentru a fi folosit de venerabila religie creştină». În Siria şi în Fenicia, în anul 389, templele din Damasc şi Heliopolis au fost transformate în Biserici creştine.**

**În anii imediat următori Consiliului de la Efes (431) în Sicilia, nu mai puţin de 8 temple păgâne au fost dedicate Fecioarei, pe muntele Erice a fost purificat templul lui Venus, consacrându-l Fecioarei, la Messina templele lui Venus şi Saturn, în apropiere de Etna, templul lui Vulcan; la Catania, Panteonul, templul lui Ceres şi mormântul lui Stesicorus, la Agrigenta, Mausoleul tiranului Falaride.**

**Conform tradiţiei episcopul Spolito Spes, care a fost pontif între anii 420 şi 452, ar fi consacrat Basilica Sfântului Fortunato construită în apropierea templului rural al lui Hercule.**

**Episcopul Spes trebuie să fi fost arhitectul «creştinării» Templului din Chitunnus.“**

**Aşadar, multe basilici şi temple au fost transformate în creştine şi au fost rebotezate după nume de sfinţi. În vârful acoperişului s-au ridicat cruci, iar preoţii fanatici au ras de pe faţa clădirilor statuile zeilor şi înscrisurile închinate acestora.**

**De exemplu, un templu al lui Romulus a fost şi el transformat în templul a doi martiri din Cilicia, Cozma şi Damian.**

**Distrugerea sau transformarea templelor antice nu se rezumă doar la zeii greco-romani. Zeiţa Isis a avut aceeaşi soartă. Totuşi, ceremonii ale zeiţei Isis au fost transformate în ceremonii ale Fecioarei Maria!!!**

**5). Omorârea filosoafei Hypatia şi a altor filosofi**

**Filosofii s-au bucurat întotdeauna de o apreciere foarte mare în rândul oamenilor. Ei erau cei mai învăţaţi: explicau ştiinţa descoperită de oameni, tratate ale predecesorilor lor, legile divine, morale şi sfinte.**

**Filosofii şi hierofanţii erau cei mai buni şi mai curaţi oameni. Adesea ei îi mustrau pe tineri şi nu o dată erau maziliţi de aceştia. Seneca a avut nefericita soartă de a fi sfătuitorul unui despot ca Nero, care i-a comandat să se sinucidă. Platon, Socrate şi mulţi alţii au avut de suferit. Unii erau nu numai alungaţi de cetatea lor, dar li se mai ardeau şi operele.**

**Filosofii se ocupau cu învăţarea oamenilor, dar şi cu propovăduirea bunătăţii zeilor. Seneca, Apollonius din Tyana şi alţii, învăţau pe oameni despre binefacerile zeilor şi desluşeau tainele religiei antice.**

**Hierofanţii sau preoţii cei mari ai templelor se bucurau atunci când întâlneau un filosof.**

**Cum umbla un filosof? Adesea desculţ, îmbrăcat cu o pelerină roşie, special confecţionată, filosoful se oprea în fiecare oraş şi discuta în pieţe, în temple, la reşedinţele împăraţilor sau guvernatorilor, probleme specifice.**

**Filosofii mai aveau o calitate: erau netemători de moarte. Nu le era frică de ea, nu puteau fi cumpăraţi şi nici manevraţi. Mureau cu zâmbetul pe buze.**

**Un filosof a fost omorât prin pisarea cu o piatră grea. Acesta a spus: „Voi îmi zdrobiţi doar trupul, dar umbra niciodată.“**

**Filosofii aveau şi un alt mod de raportare la Dumnezeu sau Demiurg. Pentru ei şi pentru sacerdoţii antici, Demiurgul era mereu bun.**

**Lucian de Samosata râdea de creştini şi la fel făceau mulţi filosofi, care vedeau luptele intestine ale facţiunilor acestora şi modul lor de trai dezordonat. Ei îi respingeau pe creştini pentru că aceştia se urau între ei, ucigându-se şi condamnându-se în diverse concilii, dărâmau statuile, templele zeilor, jigneau pe împărat şi statul roman, îl „antrenau“ pe Dumnezeu în cauza lor şi-L foloseau ca pe un stindard. De multe ori crimele creştine „erau inspirate“ de Duhul Sfânt ?! Filosofii curăţau din imaginea lui Dumnezeu asemenea imixtiuni grosolane. Ei spuneau că Dumnezeu nu are nimic de-a face cu ticăloşiile oamenilor care se pretindeau adepţii Lui.**

**Filosofii erau nişte moralişti; ei îi învăţau pe oameni binele, iubirea de zei, ferirea de patimi, iubirea de oameni, respectul de lege şi dragostea faţă de artă şi ştiinţă.**

**Prin atitudinea lor şi mai ales prin exemplul lor moral, filosofii reuşeau să dea peste cap multe din învinuirile ticluite tendenţios de creştini la adresa zeilor.**

**Astfel filosofii făceau distincţie între natura duhurilor rele şi puritatea zeilor, vorbeau despre închinarea în duh şi adevăr la adresa zeilor. Apollonius din Tyana, pitagorician, spunea că zeilor nu le plac jertfele de sânge, ci doar un suflet curat şi bun, iar dacă oamenii vor să-i mulţumească, să le aducă în dar turte de miere, fructe şi să le ofere libaţii de vin.**

**Filosofii erau cei care atrăgeau atenţia oamenilor la „furtul“ doctrinar pe care creştinii îl făcuseră din opera lui Platon ş.a.**

**Tot ei se ridicau contra ideologiei „satanizării“ idolilor, zeilor, păgânilor şi împăraţilor pe care creştinii o practicau. Ei propovăduiau doar binele. Îi învăţau pe oameni să cerceteze natura şi să nu se închisteze în dogme înguste ca acelea propovăduite de creştini conform cărora „ştiinţa oamenilor este nebunie înaintea lui Dumnezeu.“**

**Analizând aceste, aspecte putem conchide că filosofii erau o reală ameninţare la adresa creştinismului, pentru că ei deschideau ochii neştiutorilor şi curăţau de calomniile creştinilor religia sfântă a zeilor.**

**Astfel, furia oarbă a creştinilor nu i-a ocolit nici pe filosofi.**

**Creştinii au început mai întâi să oprească legăturile profesorilor cu filosofia, reuşind mai apoi să închidă Academia de Filosofie de la Atena.**

**Rassias Vlassis ne vorbeşte despre toate aceste în cartea sa „Distrugerea templelor”, enumerând cronologic evenimentele, după cum urmează:**

1. **În anul 398, al IV-lea conciliu a bisericilor creştine de la Cartagina interzice tuturor, inclusiv episcopilor creştini să studieze cărţile gentililor.**
2. **În anul 401, al V-lea conciliu, de la Calcedonia, ordonă ca să fie excomunicaţi toţi creştinii care au raporturi bune cu părinţii lor gentili.**
3. **În anul 416 - La Constantinopol (la data de 7 decembrie) toţi oficialii armatei, funcţionarii publici şi judecătorii necreştini sunt demişi.**

**Însă aceste măsuri nu s-au oprit aici. Filosofii au fost omorâţi, torturaţi, arşi de vii. Iată ce spune Vlassis Rassias:**

1. **În anul 331 a fost ucis Iopratus Michel Clevenat.**
2. **În anul 335 este martirizat filosoful neoplatonician Sopratus.**
3. **În anul 370 filosoful Simondius este ars de viu şi filosoful Maximus decapitat.**
4. **În anul 391- în Egipt, gentili conduşi de filosoful Olympius se revoltă.**
5. **În anul 415 filosoafa Hypatia este omorâtă.**
6. **În anii 457 şi 491 sunt omorâţi fizicianul Jacobus şi filosoful Gessius.**

**Dar lovitura decisivă dată filosofiei, este închiderea Academiei de Filosofie de la Atena, în anul 529, sub domnia lui Justinianus.**

**Pentru a sublinia modul în care au fost trataţi filosofii de către creştini voi analiza moartea filosoafei Hypatia şi anume trei texte care vorbesc despre viaţa Hypatiei: „Viaţa lui Isodor din Damasc” reprodus după Iuda, „Istoria Ecleziastică” a lui Socrate Scolasticul şi „Cronica” lui Ioan - episcop creştin de Nikiu.**

**Hypatia a trăit între anii 370-415 când a fost asasinată de creştini. Ea a fost directoarea Academiei de filosofie din Atena.**

**Ea a scris: „Comentarii asupra Aritmeticii lui Diofant din Alexandria”, „Comentariul asupra Conurilor lui Apollonius din Pergam” şi „Comentariul asupra lui Almagestul lui Ptolmen”, operă a tatălui său, pe care a îngrijit-o.**

**Obişnuia să meargă îmbrăcată în costumul de filosof - pelerină roşie şi să-i înveţe pe oameni căile cele sfinte ale zeilor.**

**În anul 415 la îndemnul „Sfântului“ Chiril, este atacată de un grup de creştini, dezbrăcată, arsă cu fiare înroşite şi omorâtă.**

**Însă cel mai bine este să redau acele fragmente.**

**„Hipatia s-a născut la Alexandria unde a fost crescută şi instruită. Deoarece era mai inteligentă ca tatăl său, nu fu satisfăcută cu cunoştinţele sale matematice şi vru să se dedice şi studiului filosofiei.**

**Femeia obişnuia să îmbrace mantaua de filosof şi să meargă aşa în centrul oraşului. Comenta public pe Platon, Aristotel, sau operele oricărui alt filosof, pentru toţi cei care doreau să o asculte. În afara experienţei sale de a învăţa, reuşi să se ridice la un grad înalt de virtute civică. A fost dreaptă, castă şi a rămas mereu fecioară. Oraşul întreg o iubea şi o adora, iar potenţii oraşului o invidiau.**

**Aşa se întâmplă că într-o zi, Chiril, episcop al sectei de opoziţie (creştinismul), trecu pe lângă casa Hypatiei şi văzu o mare mulţime de persoane şi de cai în faţa uşii. Unii soseau, alţii plecau, alţii aşteptau. Când el întreabă de ce se afla acolo o atât de mare mulţime şi care era motivul acelei zarve, i se răspunse, de un adept al femeii, că acolo era casa filosoafei Hypatia şi că ea îi salută. Când Chiril află acestea, fu atât de lovit de invidie, încât începu imediat să proiecteze asasinarea ei în forma cea mai atroce care se putea imagina.**

**Când Hypatia ieşi din casă, îmbrăcată conform costumului ei, o mulţime de oameni nemiloşi şi feroci, care nu se temeau nici de pedeapsa divină, nici de răzbunarea umană, o atacă şi o tăie bucăţele, comiţând un act de ultragiu şi dezonorant pentru ţara lor de origine.“**

**„La Alexandria era o femeie numită Hypatia, fiica filosofului Teon, care avu un asemenea succes în literatură şi ştiinţă încât întrecu cu mult toţi filosofii timpului său. Provenind din şcoala lui Platon şi Plotin, ea explica principiile filosofiei ascultătorilor săi, mulţi din care veneau de departe pentru a-i asculta lecţiile.**

**Ţinând cont de stăpânirea de sine şi de uşurinţa cu care îşi dezvoltase mintea, nu rareori apărea în public în faţa magistraţilor. Ea se simţea în stare să meargă la reuniunile bărbaţilor. Toţi bărbaţii ţineau cont de demnitatea sa extraordinară şi de virtutea sa şi o admiră din ce în ce mai mult.**

**A fost victima geloziei politice care în acel timp era în floare. Hypatia se întâlnea frecvent cu Oreste. Acest fapt a fost interpretat în mod calomnios de adunarea creştină că ar fi fost din cauza ei ca Oreste să se împace cu episcopul.**

**Unii dintre ei, împinşi de bigotism, sub conducerea unui cititor pe nume Petru, îi întinse o capcană în timp ce se întorcea acasă. O traseră afară din caleaşca sa, unde o dezbrăcă complet şi apoi o asasină cu fiare înroşite. După ce îi tăie corpul în bucăţi duse osemintele în locul numit Cineron şi acolo le arse. Acest fapt nu aduse nici cel mai mic oprobriu din partea lui Chiril, sau a bisericii din Alexandria.“**

**„În acele zile apăru în Alexandria o filosoafă, o păgână numită Hypatia, care se dedică complet magiei, astrologiei, muzicii şi care păcăli multe persoane cu aceste stratageme satanice. Guvernatorul oraşului o onoră în mod exagerat, pentru că ea îl sedusese cu artele sale magice. Guvernatorul încetă să mai frecventeze biserica cum făcea de obicei. Şi nu făcu doar aceasta, dar atrase mulţi creduli la ea şi îi primise în casa sa. O mulţime de credincioşi în Dumnezeu (!!! n.n.), sub conducerea lui Petru, un credincios al lui Hristos, perfect în toate aspectele (!) şi începuseră să o caute pe femeia păgână care păcălise persoanele din oraş şi prefectul cu vrăjitoriile ei.**

**Când găsiră locul unde era, se îndreptară către ea şi o găsi stând pe un scaun înalt. Coborând-o, o traseră şi o duseră la marea biserică numită Cezarion. Apoi îi sfâşiară hainele, o traseră pe străzile din oraş până ce muri. O duse într-un loc numit Cineron şi îi arse corpul. Şi toate persoanele îl înconjurară pe patriarhul Chiril şi îl numiră «noul Teofil», pentru că distrusese ultimele resturi ale idolatriei din oraş.“**

**În momentul în care citeşti cum îi înfierau creştinii pe filosofi cu atâta nonşalanţă şi cum prezentau supliciile şi crimele pe care „slujitorii Domnului“ le aplicau celor vânaţi, te întrebi cum oare este posibil aşa ceva?! De ce oare Dumnezeu a lăsat să-i fie pervertită religia de o şleahtă de psihopaţi, care vedeau în tot ceea ce nu era creştin, un instrument al diavolului!!**

**Peste veacuri ei au adoptat acelaşi scenariu. Tot ceea ce nu face parte din Biserica creştină este de la diavol. Orice ştiinţă care nu îl pune în centrul ştiinţei pe Dumnezeu este de la diavol. Orice religie necreştină este de la diavol. Orice om care face lucrurile de mai sus este posedat. Orice acţiune îndreptată împotriva acestor persoane este justificată.**

**Vlassius Rassias continuă înşiruirea cronologică a evenimentelor în cartea sa „Distrugerea templelor”, astfel:**

1. **În anul 423, la data de 8 iunie, împăratul Teodosius declară că toate religiile gentililor nu sunt decât „cultul duhurilor rele“ şi ordonă ca toţi cei care persistă în a o practica, să fie pedepsiţi fie cu închisoarea, fie cu tortura.**
2. **În anul 435, la data de 14 noiembrie, un nou edict al împăratului Teodosius ordonă pedeapsa cu moartea pentru „ereticii” şi gentilii Imperiului. Doar iudaismul e singura religie necreştină considerată legală.**
3. **În anul 380, la data de 27 februarie, împăratul Flavius Teodosius declară creştinismul religia exclusivă a Imperiului Roman, cu un edict care proclamă: „Toate naţiunile care sunt subiectul clemenţei şi moderaţiei noastre trebuie să continue în practicarea acelei religii care a fost dată romanilor de divinul apostol Petru”. Necreştinii sunt numiţi „detestabili, eretici, proşti şi orbi”. Într-un alt edict se declară în afara legii toate disensiunile dogmei bisericii creştine.**

**6). Distrugerea cărţilor anticilor**

**Nu doar templele au fost distruse, nu doar preoţii antici sau filosofii au fost omorâţi, ci până şi cărţile au fost arse.**

**Gibbon ne oferă acest spectacol fără precedent în istoria omenirii: „Preţioasa bibliotecă din Alexandria a fost jefuită şi distrusă; douăzeci de ani mai târziu, aspectul rafturilor goale trezea regretul şi indignarea fiecărui spectator a cărui minte nu era pe de-a-ntregul întunecată de prejudecăţi religioase; zelul sau zgârcenia arhiepiscopului ar fi putut să se mărginească la bogata pradă care era răsplata victoriei sale; mâna ce-şi propunea să distrugă idolatria ar fi putut, fireşte, să cruţe operele geniului antic spre desfătarea şi învăţătura generaţiilor viitoare; dar multe din acestea au pierit pentru totdeauna.“**

**Dar aceste distrugeri nu s-au oprit aici: s-au organizat ruguri în pieţe publice şi toată literatura antică a fost arsă.**

**Papa Leon a declarat că până şi opera lui Titus Livius „Ab urbe condita” trebuie să ardă, deoarece „conţine prea multă idolatrie”. Şi a ars-o!**

**Vlassis Rassiss se ocupă şi de acest aspect.**

1. **În anul 364, împăratul Iosif Flavius ordonă arderea bibliotecii din Alexandria.**
2. **În anul 370, tone de cărţi sunt arse în pieţele oraşelor Imperiului Oriental.**
3. **În anul 372, împăratul Valentius ordonă guvernatorului Asiei Mici, exterminarea tuturor Helenilor şi a documentaţiei ştiinţei lor.**
4. **În anul 381 În tot Imperiul de Orient Templele păgâne şi bibliotecile sunt devastate sau arse.**
5. **În anii 389-390, toate sistemele de dotare necreştine sunt declarate în afara legii. Râuri de remiţi fanatici din deşert invadează oraşele din Orientul Mijlociu şi Egipt, distrugând statuile, altarele, Bibliotecile şi Templele Păgâne şi linşând gentili.**
6. **În anul 391, după un violent asediu (al Serapeumului n.n.), creştinii cuceresc edificiu, îl distrug, ard faimoasa Bibliotecă.**
7. **În anul 408, episcopii locali conduc noi şi puternice persecuţii contra gentililor şi noile cărţi sunt arse.**
8. **În anul 448, Teodosius ordonă ca toate cărţile necreştine să fie arse. Atunci este arsă şi cartea lui Porfir!**
9. **În anul 556, împăratul Justinian ordonă unui vestit inchizitor, să meargă la Antiohia şi să distrugă toate Bibliotecile private.**

**Toate templele antice, în special cele ale lui Venus, Minerva şi Hercule aveau în incinta lor biblioteci deschise publicului. De asemenea în oraşele Imperiului existau numeroase biblioteci publice. Acestea erau conduse de un om de litere numit paznicul bibliotecii. Se credea că însuşi Hercule păzeşte arta şi scrierile acestor temple şi biblioteci. A frecventa aceste biblioteci constituia un act de cultură.**

**Pe lângă curtea Imperială, biblioteci şi alte oficii de stat existau sclavi învăţaţi, care copiau diversele manuscrise pentru a nu se distruge în timp.**

**Templele lui Asclepios, de altfel, erau renumite ca temple de relaxare şi confort. Aici oamenii nu numai că îşi îngrijeau corpul folosind medicina bazată pe plante vindecătoare, dar îşi exersau şi mintea citind operele antice.**

**La sărbători, ca Saturnaliile, se obişnuia ca la casa unui bogătaş să se adune lumea bună şi să discute ultimele noutăţi, şi să comenteze diverse scrieri. Anticii aveau un adevărat cult pentru studiu şi lectură. Cicero, dar şi alţi filosofi se retrăgeau seara în odaia lor şi citeau.**

**Dar creştinii au ars tot ceea ce au găsit. Nefiind cultivaţi, creştinii erau o masă de manevră în mâna unor abili politicieni!**

**7). Distrugerea urmelor antice**

**Creştinii s-au repezit nu numai la temple, dar şi la locurile sacre. Astfel rând pe rând au căzut sub securea preoţilor şi copacii sacri pe care anticii îi respectau.**

**Robert Charroux ne descrie în opera sa „Cartea lumilor uitate” distrugerea unui astfel de copac sacru: „Se ştie cu câtă înverşunare au distrus creştinii orice urmă a civilizaţiei noastre celtice.**

**În Bretagne ei au ridicat cruci peste dolmene, biserici peste tumuluşi şi închinară arborii noştri druidici protecţiei sfintei Fecioare.**

**Între 1351 şi 1355, la Romuva în Prusia, la cererea episcopului Joan I, Marele Maestru al Cavalerilor Crucii, ordonă să se taie un stejar venerabil, sub care Lituanienii aveau obiceiul de a se întruni ca să spună rugăciuni. Cronicarul creştin Simon Grunav afirmă că acest stejar îşi păstra frunzişul verde, vara şi iarna «datorită influenţei dracilor».**

**În 1258, episcopul Anselme, la Sventamiestis, dădu ordinul de a tăia un alt stejar sacru. Securea răni mortal pe omul care avea această sarcină şi populaţia văzu aici o pedeapsă dată de vechii zei celtici. Episcopul luă el securea, dar nu ajunse decât să zgârie coaja. Nebun de mânie, trebui să ardă copacul sacru, pe care, chiar cu ajutorul lui Dumnezeu, Isus şi Sf. Mihai, fierul nu-l vătăma.“**

**În mitologia romană se vorbeşte despre un rege rău care tăia un copac al zeiţei Ceres. Atunci când securea a lovit coaja acestuia, ne spune Ovidiu, din interiorul lui s-a auzit un plânset de femeie şi a început să curgă sânge. Regele a fost pedepsit de zei să moară de foame pentru acest sacrilegiu.**

**Rugaciuni despre zei :**

**002 . Rugaciune a lui Apollo :**

**Slava tie iti zic craiul Muzelor**

**Slava tie iti zic delianule**

**Slava tie iti zic lumina lumii**

**Slava tie iti zic ocrotitorul caminelor**

**Slava tie iti zic bucuria zeilor**

**Slava tie iti zic ocrotitorul oamenilor**

**Slava tie iti zic stingatorul patimilor**

**Slava tie iti zic balsamul trupurilor noastre**

**Slava tie iti zic Soarele dreptatii**

**Slava tie iti zic domnul muzicii**

***Bucuriile -***

**Bucura-te tu fiu al Letei**

**Bucura-te tu izbavitorul oamenilor**

**Bucura-te tu al nostru grabnic ajutor**

**Bucura-te tu omoratorul sarpelui Pithon**

**Bucura-te tu alungator al intunericului**

**Bucura-te tu alungator al patimilor**

**Bucura-te tu vestitor al luminii**

**Bucura-te zeu al dreptatii**

**Bucura-te principiu al luminii**

**Bucura-te izvor al bucuriei**

**Bucura-te tu instaurator al profetiilor**

**Bucura-te tu vestitor al viitorului**

**Bucura-te tu alinator al sufletelor**

**Bucura-te tu crai din Delphi**

**Bucura-te tu zeu de lumina**

**Bucura-te tu stingator a patimilor**

**Bucura-te tu ulei sfant al nostru**

**Bucura-te tu liniste a sufletelor**

**Bucura-te tu dulceata a limbilor**

**Bucura-te tu pazitor al virtutii**

**Bucura-te tu crai de lumina**

**Bucura-te tu margaritar al zeilor**

**Bucura-te tu doctrinar al zeilor**

**Bucura-te tu alungator al tristetii**

**Bucura-te tu medic al sufletelor**

**Bucura-te tu soare al umanitatii**

**Bucura-te tu crai al destinului**

**Bucura-te tu medicament al trupului**

**Bucura-te tu pavaza a sufletului**

**Bucura-te tu distrugator al pacatelor**

**Bucura-te tu comoara zeiasca**

**Bucura-te tu parinte al celor piosi**

**Bucura-te tu zeu al medicinii**

**Bucura-te tu crai al cunoasterii divine**

**Numele tau trai-va in veac !**

**AB URBE CONDITA :**

**INTEMEIEREA ROMEI**

**Episodul 2**

**Domnia lui Romulus**

1. **Date tehnice :**

***Caracteristicile domniei lui Romulus :***

* ***A creat primele instituţii sociale, politice şi militare***
* ***Populaţia Romei a fost divizată în două clase : citadinii şi clienţii***
* ***Citadinii erau : ramnesi ( romanii ), tiţienii ( sabinii lui Titus Tatius ) şi luceri.***
* ***Fiecare trib era divizat în 10 curii***
* ***Fiecare curie era împărţită în 10 gentilii.***
* ***O gentilă avea 300 de oameni***
* ***Capul statului era regele***
* ***El era şi şeful religiei, duce suprem al războiului, judecător suprem***
* ***Pentru a se sfătui cu regele s-a creat Senatul sau Sfatul Bătrânilor format iniţial din 200 de membri ( 100 romani şi 100 sabini ) .***
* ***Senatorii erau împărţiţi în decurii – 1 decurie era 10 senatori.***
* ***A împărţit calendarul în 10 luni începând cu martie***
* ***Armata : fiecare trib trebuia să dea : 1000 de infanterişti şi 100 de călăreţi***
* ***Armata romană era formată din 3000 de infanterişti şi 300 de călăreţi numită legiune.***
* ***La comanda legiunii erau numiţi trei tribuni militari.***
* ***Romulus a fost zeificat sub numele de Quirinus.***

1. **Date istorice :**

**Romulus a întemeiat oraşul Roma la 21 aprilie 753 î.e.n. În anul 3 de la întemeierea oraşului a avut loc răpirea sabinelor. Se spune că oraşul Roma era plin doar de bărbaţi. Romulus a trimis soli la popoarele din jur să le ceară femei. Aceştia l-au refuzat. Atunci Romulus a organizat Consualia ( sărbătoarea în cinstea lui Neptun pe 21 august ). La eveniment au invitat şi popoarele din jur. Aceştia au venit cu nevestele lor. Când soţii erau atenţi la jocuri romanii le-au răpit pe sabine. Regele sabin Titus Taţianus a declarat război romanilor. În mijlocul luptei sabinele au intervenit şi s-a sfârşit războiul sabino-roman. Cei doi regi s-au înfrăţit. Romulus s-a mai luptat cu :**

* **Sabinii anul 3 al întemeierii Romei**
* **Fidenaţii**
* **Veienţii**

**În anul 716 î.e.n. Romulus a fost răpit la cer pe când îşi inspecta armata pe mlaştina Caprei. Titus Livius ne spune că el i-a apărut sub formă de zeu unui senator şi i-a spus să aibă grijă de poporul său care va domina lumea. Iată mesajul lui Romulus : “ du-te şi vesteşte romanilor, că zeii vor să facă din Roma mea capitala lumii întregi, ca urmare romanii trebuie să se îndeletnicească cu războiul. Spune-le să ştie şi să înveţe şi pe urmaşii lor, că nicio forţă omenească nu va putea ţine piept armatelor şi puterii romane.”**

**Sfîrşitul episodului 2**

**TEST DE CUNOAŞTERE :**

1. **Junona era zeiţa :**
2. **Căsătoriei**
3. **Înţelepciunii**
4. **Frumuseţii**
5. **Venus era zeiţa :**
6. **Înţelepciunii**
7. **Holdelor**
8. **Frumuseţii**
9. **Vulcan era zeul :**
10. **Meşteşugului**
11. **Artelor**
12. **Mării**
13. **Poseidon era zeul :**
14. **Scrisului**
15. **Mării**
16. **infernului**

**Faptele zeilor :**

**Apollo şi uciderea şarpelui Pithon**

**Există mai multe căi de manifestare a proniei divine:**

1. **intervenţia directă a zeilor**
2. **crearea semizeilor sau eroilor care să scape lumea de rele**
3. **însufleţirea oamenilor cu înţelepciune şi curaj oferite de duhul zeilor care să-i duă la izbândă**

**Povestea lui Apollo şi a şarpelui Pithon este un exemplu al intervenţiei directe a zeilor.**

**Dar să vedem povestea lui Apollo şi a şarpelui Pithon aşa cum o prezentau anticii. Pentru început să analizăm opera lui Higienis:**

**„Pihon, fiul Pământului, era un şarpe uriaş. Înainte de zeul Apollo era obiceiul să se consulte oracolul pe muntele Parnas. Acestuia (şarpelui Pithon n.n.) i-a prezis că va muri de la Letona. În acest timp Jupiter s-a culcat cu Letona, fiica lui Pollux.“**

**Şarpele Pithon a început să o urmărească pe Letona ca să o omoare. În acelaşi timp Junona a făcut o vrajă ca soarele să se ascundă din faţa Letonei şi ea să nu poată naşte în lipsa acestuia. La porunca lui Zeus, Neptun a dus-o pe Letona pe insula Ortigia şi aolo, ferită de ochii Herei, zeiţa a născut 2 copii: Apollo şi Diana. Vulcan le-a dat copiilor un arc şi săgeţi fiecăruia! Ce au făcut ei? Ne spune tot Higienis. Să-l urmărim:**

**„După 4 zile de la naşterea lor, Apollo a scăpat-o pe mamă de chin căci a venit pe muntele Parnasus şi a ucis pe Pithon cu săgeţile (de atunci s-a numit Pitheius).“**

**Autorul spune că din oasele lui şi-a făcut în templu şi a instituit jocurile funebre numite phitice.**

**El a săpat-o pe Letona de chin datorită faptului că şarpele Pithon vroia să o ucidă pentru a îndepărta primejdia care-l ameninţa.**

**Dar povestea mai are o semnificaţie: aceea a temerii şerpilor de soare. Phoebus Apollo reprezintă şi soarele iar săgeţile cu care l-a ucis pe şarpele Pithon reprezintă razele soarelui. Şerpii aleg zonele reci şi umede temându-se de căldura soarelui.**

**Dar să vedem ce scrie şi Ovidiu legat de şarpele Pithon:**

**„Atuncea el te-a născut uriaşule Python; tu şarpe necunoscut, căi pe un loc atât de mare te întindeai lângă munte. zeul arcaş l-a copleşit pe acesta cu mii de săgeţi, mai golindu-şi tolba-l ucise (...) pentru ca timpu-amintirea cestei isprăvi să n-o şteargă, statornici nişte jocuri sfinţite cu-ntreceri solemne ce, după numele şarpelui, Pitice fură numite.“**

**În această povestire am văzut cum acţionează direct pronia divină.**

**Zeul Apollo a omorât şarpele Pithon cu săgeţile sale, scăpând-o pe Latona de chin. Pentru amintirea acestei fapte el a instituit jocurile pithice care reprezentau o atracţie pentru tinerii greci.**

**Eroul (zeul Apollo) coboară pe pământ şi ucide şarpele Pithon.**

**Trebuie spus că multe religii au modificat povestea lui Apollo şi a şarpelui Pithon şi şi-au imaginat adepţi care omoară balaurul sau şerpi uriaşi!**

**Povestea continuă cu înfiinţarea de către Apollo a oracolului din Delphi. În amintirea isprăvii sale preotesele din Delphi s-au numit Pithia iar ele, la sugestia lui Apollo, prevedeau viitorul.**

**De asemenea povestea arată bunătatea fără margine a zeului Apollo care a venit pe pământ şi a ucis şarpele Pithon cu mâna lui.**

**Zeii acţionează şi prin eroi:**

1. **Hercule – fiul lui Zeus şi Alcimena a omorât numeroşi monştri şi a scăpat oamenii de rele**
2. **Perseu a omorât Gorgona**
3. **Tezeu a omorât minotaurul scăpându-i pe athenieni de tributul sângelui: trebuiau să sacrifice 7 tineri şi 7 tinere**

**Tot Apollo este tatăl lui Asclepios cel care a inventat, ajutat de centauri şi nimfe, leacuri şi a devenit zeu al medicinii.**

**El înviase şi oameni din morţi, motiv pentru care a fost trăsnit de Zeus.**

**Aşadar zeii sunt buni. Prin semizei ei ajutau omenirea apărând-o de rele. Apoi semizeii, creaţia zeilor cu muritoarele, erau ridicaţi la cer, devenind şi ei nemuritori.**

**Dar despre pronia divină a zeilor vom mai vorbi.**

**Din numarul 3 :**

**Ce inseamna sa fii pagan**

**Elemente de cosmogonie : Cerul si pamantul**

**Misterele religiei antice : oracolul din Delphi**

**Povestioare cu talc : Castor si Pollux sau pilda dragostei fratesti**

**Introducere in religia antica greco-romana : zeii**

**Theogonia : Nasterea Minervei ( Athena )**

**Dosarele secrete ale istoriei : Distrugerea pitagoreismului sau scolii de la Crotona**

**Rugaciuni despre zei : Rugaciune a lui Athena :**

**Ab urbe condita : Numa Pompilius**

**Faptele zeilor : Cycnus si Poseidon sau aparitia lebedei**

**Test de cunoastere**

**Toate comentariile sau materialele destinate revistei se trimit on-line.**

**Va multumesc !**